
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση του Οργανισμού Εσω¬ 


τερικής Υπηρεσίας της Δημοτικής Επιχείρησης 

Ύδρευσης Αποχέτευσης Δήμου Ρίου. 1 

Καθιέρωση Υπερωριακής εργασίας Γεωπόνων της 

Δ/νσης Γεωργίας του Νομού Ρεθύμνης. 2 

Παράταση ισχύος μεταβιβασθεισών αρμοδιοτήτων 


στους Διοικητές και στα Συμβούλια Διοίκησης των 
Νοσοκομείων αρμοδιότητας του Περιφερειακού 
Συστήματος Υγείας - Πρόνοιας Ανατολικής Μακε¬ 
δονίας -Θράκης. 3 


ΑΠΟΦΑΣΕΙ Σ 

Αριθ. 2261 (1) 

Τροποποίηση και συμπλήρωση του Οργανισμού Εσωτε¬ 
ρικής Υπηρεσίας της Δημοτικής Επιχείρησης Ύδρευ¬ 
σης Αποχέτευσης Δήμου Ρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 1 και 7 του Ν. 1069/80. 

2. Την 241 Γ.Γ./18.8.1998 απόφασή μας (ΦΕΚ 939 
τ.Β'/1.9.98) «περί μεταβίβασης αρμοδιοτήτων στον Γενικό 
Διευθυντή Περιφέρειας κ.λ.π.». 

3. Την οικ./20799/15.11.2001 προηγούμενη απόφαση 
μας, περί έγκρισης του Οργανισμού Εσωτερικής Υπηρε¬ 
σίας της Δ.Ε.Υ.Α. Ρίου, η οποία δημοσιεύθηκε στο ΦΕΚ 
1669/τεύχος Β /13.12.2001. 

4. Την 11/29.1.2003 απόφαση του Διοικητικού Συμβουλί¬ 
ου της Δ.Ε.Υ.Α. Ρίου, με την οποία τροποποιεί και συμπλη¬ 
ρώνει τον Ο.Ε.Υ. της, καθώς και την όμοια με αριθμό 
29/31.1.2003 απόφαση του Δημοτικού Συμβουλίου Δήμου 
Ρίου, με την οποία επιψηφίζειτην παραπάνω απόφαση, απο¬ 
φασίζουμε: 

Εγκρίνουμε την 11/29.1.2003 απόφαση του Διοικητικού 
Συμβουλίου της Δ.Ε.Υ.Α. Ρίου περί τροποποίησης και συ¬ 
μπλήρωσης του Οργανισμού Εσωτερικής Υπηρεσίας της 
Επιχείρησης και ο οποίος (Ο.Ε.Υ.) θα ισχύει, όπως πιο κάτω 
αναλυτικά αναφέρεται: 


ΑΡΘΡΟ 1 

Αντικείμενο του Οργανισμού Εσωτερικής Υπηρεσίας 

1. Με τον παρόντα Οργανισμό καθορίζεται η οργανωτική 
διάρθρωση της Δημοτικής Επιχείρησης Ύδρευσης και Απο¬ 
χέτευσης Ρίου (Δ.Ε.Υ.Α.Ρ.), οιαρμοδιότητεςτωνΤμημάτων, 
οι θέσεις εργασίας, ο αριθμός του προσωπικού, η κατά μι- 
σθολογικά κλιμάκια κατανομή των θέσεων κατά ομάδα ειδι¬ 
κοτήτων και ανάλογα με την βαθμίδα εκπαίδευσης, οι απο¬ 
δοχές, ο τρόπος πρόσληψης και απόλυσης και το αρμόδιο 
γι’ αυτό όργανο (άρθρο 7 του Ν. 1069/80) και οι τροποποιή¬ 
σεις αυτού, καθώς και κάθε άλλο θέμα σχετικό με την υπη¬ 
ρεσιακή κατάσταση του προσωπικού, που από την πρόσλη¬ 
ψή του αποδέχεται τον Ο.Ε.Υ. σαν εργασιακή σύμβαση. 

2. Το κατά την προηγούμενη παράγραφο προσωπικό της 
Επιχείρησης συνδέεται με αυτή με σύμβαση εργασίας ιδιω¬ 
τικού δικαίου αορίστου χρόνου για το τακτικό προσωπικό 
και ορισμένου για το έκτακτο. 

3. Τακτικό είναι το προσωπικό που κατέχει οργανικές θέ¬ 
σεις προβλεπόμενες από τον παρόντα Οργανισμό Εσωτε¬ 
ρικής Υπηρεσίας (Ο.Ε.Υ.) και η όλη υπηρεσιακή - εργασιακή 
σχέση και κατάσταση ρυθμίζεται από αυτόν. 

4. Έκτακτο είναι το προσωπικό που προσλαμβάνεται με 
σύμβαση ορισμένου χρόνου για την παροχή υπηρεσιών ή 
την αντιμετώπιση εκτάκτων αναγκών. 

5. Η Επιχείρηση μπορεί να αναθέτει την εκτέλεση συγκε¬ 
κριμένων έργων σε τεχνικούς υπό την ευρεία έννοια κατη¬ 
γορίας Π.Ε., ΤΈ. και Δ.Ε., σε εργατοτεχνίτες κατηγορίας 
ΔΈ. και Υ.Ε., σε Διοικητικούς Υπαλλήλους κατηγορίας ΠΈ. 
και ΔΈ. και σε οδηγούς αυτοκινήτων κατηγορίας ΔΈ. ή 
Υ.Ε., με την σύναψη συμβάσεων μισθώσεως έργου. 

ΑΡΘΡΟ 2 

Οργανωτική διάρθρωση των Τμημάτωντης 

1. Τα διοικητικά επίπεδα της οργανωτικής διάρθρωσης 
της επιχείρησης είναι: 

α. Γ ενική Διεύθυνση 
β. Τμήμα 
γ. Γ ραφείο 

Οι υπεύθυνοι των παραπάνω διοικητικών επιπέδων ονο¬ 
μάζονται αντίστοιχα 
α. Γ ενικός Διευθυντής 
β. Προϊστάμενος Τμήματος 
γ. Υπεύθυνος Γ ραφείου 

2. Οι διοικητικές ενότητες που υπάγονται στην Γενική 
Διεύθυνση είναι: 

α) Τμήμα Διοικητικό - Οικονομικό 
β) Τμήμα Τεχνικό 

και το Γραφείο Νομικών υποθέσεων 

3. Οι υπηρεσίες της ΔΕΥΑΡ διαρθρώνονται ως εξής: 

α) Γ ενική Διεύθυνση 

- Γ ραφείο Νομικών Υποθέσεων 

β) Οικονομικό - Διοικητικό Τμήμα 

• Γραφείο Προσωπικού και Διοικητικής Υποστήριξης - 
Μηχανοργάνωσης 

• Γραφείο λογιστικού και προμηθειών 

• Γ ραφείο Εσόδων και Καταναλωτών 
γ) Τεχνική Υπηρεσία 

• Γ ραφείο Μελετών 

• Γ ραφείο εκτέλεσης και συντήρησης έργων 

• Γ ραφείο Χημείου - Περιβάλλοντος 

ΑΡΘΡΟ 3 

Συμβούλιο Προγραμματισμού 

Το Συμβούλιο Προγραμματισμού της ΔΕΥΑΡ αποτελεί 
συμβουλευτικό όργανο υποστήριξης του έργου της Γ εν. Δι¬ 
εύθυνσης με της εξής αρμοδιότητες: 

α) Κατάρτιση και εισήγηση προγραμμάτων δράσης, τα 
οποία είναι δυνατόν να περιλαμβάνουν: 

Προγράμματα υλοποίησης στόχων της ΔΕΥΑΡ 
Προγράμματα επενδύσεων 
Προγράμματα λειτουργίας 

Προγράμματα χρηματοδοτήσεων και δανειοδοτήσεων 
β) Παρακολούθηση της εξελικτικής πορείας εφαρμογής 
των προγραμμάτων δράσης και τυχόν αναθεώρησή τους. 

Η διαμόρφωση συγκεκριμένου προγράμματος δράσης 
και η σχετική εισήγηση στο Δ.Σ. ανήκει στις αρμοδιότητες 
του Γ ενικού Διευθυντή της ΔΕΥΑΡ. 

Στο Συμβούλιο Προγραμματισμού της ΔΕΥΑΡ συμμετέ¬ 
χουν: 

• Ο Πρόεδρος ή ένα μέλος του Δ.Σ. της ΔΕΥΑΡ 

• Ο Γενικός Διευθυντής 

• Οι Προϊστάμενοι των Τμημάτων 

• και ανάλογα με το προς συζήτηση θέμα, οι αρμόδιοι 
υπεύθυνοι Γ ραφείων της ΔΕΥΑΡ και τυχόν εξωτερικοί σύμ¬ 
βουλοι και συνεργάτες. 

Το Συμβούλιο Προγραμματισμού συγκαλείται όποτε κρί- 
νεται απαραίτητο από τον Γ ενικό Διευθυντή μετά από σχε¬ 
τική πρόσκλησή του. 

ΑΡΘΡΟ 4 

Αρμοδιότητες του Γενικού Διευθυντή 

Οι αρμοδιότητες, τα δικαιώματα και τα καθήκοντα του Γ ε¬ 
νικού Διευθυντή καθορίζονται όπως προβλέπουν κάθε φο¬ 
ρά οι ισχύουσες διατάξεις νόμων και οι κανονισμοί της ΔΕΥ- 
ΑΡ. 

1. Ο Γενικός Διευθυντής της ΔΕΥΑΡ προίσταται όλωντων 
Τμημάτων της ΔΕΥΑΡ, οργανώνει, συντονίζει, επιθεωρεί και 
ελέγχει τις εργασίες όλων των Τμημάτων. 

2. Εχει την μέριμνα και την ευθύνη για: 

α. Την εκπλήρωση του σκοπού για τον οποίο έγινε η σύ¬ 
σταση της Επιχείρησης. 

β. Την κατάρτιση του ετήσιου προγράμματος κατασκευ¬ 
ής, επισκευής και συντήρησης των δικτύων ύδρευσης και 
αποχέτευσης. 

γ. Την κατάρτιση του προγράμματος επενδύσεων για το 
επόμενο οικονομικό έτος ως και το πενταετές πρόγραμμα 
επενδύσεων, περιλαμβάνοντας τις εγκεκριμένες και προ- 
τεινόμενες πηγές χρηματοδότήσής του. 

δ. Την σύνταξη δύο τουλάχιστον μήνες από την έναρξη, 
του ετήσιου προϋπολογισμού εσόδων και εξόδων της Επι¬ 


χείρησης και της σχετικής εισηγητικής έκθεσης με την βοή¬ 
θεια των αρμοδίων Υπηρεσιών. 

ε. Την κατάρτιση των αναγκαίων αναμορφώσεων και τρο¬ 
ποποιήσεων στα προγράμματα κατασκευής έργων και τον 
ετήσιο προϋπολογισμό εσόδων και εξόδων. 

στ. Την σύνταξη του ετήσιου απολογισμού της Επιχείρη¬ 
σης μέσα σε τρεις μήνες από την λήξη κάθε οικονομικού 
έτους. 

ζ. Την κατάρτιση πενταετούς προγράμματος επενδύσεων 
και αντίστοιχων χρηματοδοτήσεων. 

η. Την επίλυση κάθε αμφισβήτησης για τα όρια των αρμο¬ 
διοτήτων των τμημάτων και γραφείων της ΔΕΥΑΡ. Σε περί¬ 
πτωση διαφωνίας επικρατέστερη θεωρείται η κρίση του Γ ε¬ 
νικού Διευθυντή μέχρι την οριστική επίλυση του θέματος 
από το Δ.Σ. της ΔΕΥΑΡ. 

3. Ο Γ ενικός Διευθυντής εισηγείται στο Δ.Σ. 

α. Την ανάθεση μελετών εκτέλεσης έργων και διενέργει¬ 
ας προμηθειών με τις διατάξεις που ισχύουν κάθε φορά. 

β. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

γ. Την έγερση αγωγών και άσκηση ένδικων μέσων ή την 
παραίτηση από αυτά καθώς και κάθε συμβιβασμό εξώδικο 
ή δικαστικό, 
δ. Την σύναψη δανείω 

ε. Την συμμετοχή φυσικών ή νομικών προσώπων ή ΟΤΑ ή 
επιχειρήσεων κοινής ωφέλειας στη δαπάνη κατασκευής έρ¬ 
γων που πρόκειται να κατασκευασθούν από την επιχείρηση 
με προτεραιότητα, καθώς και για τους όρους αυτής της 
συμμετοχής σύμφωνα με το άρθρο 16 παρ. 2 του Ν. 
1069/80, όπως κάθε φορά ισχύει αυτός. 

στ. Την έγκριση του προϋπολογισμού, του προγράμμα¬ 
τος εκτέλεσης έργων και επενδύσεων καθώς και των ανα- 
μορφώσεών τους. 

4. Ο Γενικός Διευθυντής 

α. Εχει την μέριμνα και την ευθύνη για την καθαρογραφή 
των αποφάσεων του Δ.Σ., την ορθή απόδοση των πρακτικών 
των συνεδριάσεων καιτην εκτέλεση των αποφάσεωντου Δ.Σ. 
και των επιτροπών της παρ. 3 του άρθρου 5 του Ν. 1069/80. 
Ακόμα συμμετέχει στις συνεδριάσεις του Δ.Σ. εισηγούμενος 
τα διάφορα θέματα χωρίς να έχει δικαίωμα ψήφου. 

β. Παραλαμβάνειτην αλληλογραφία της Επιχείρησης και 
την κατανέμει διά του γραφείου προσωπικού και διοικητι¬ 
κής υποστήριξης με πρωτόκολλο στα Τμήματα παρακολου¬ 
θώντας την διεκπεραίωσή της και ρυθμίζει τις διάφορες ερ¬ 
γασίες δίνοντας τις αναγκαίες εντολές στα Τμήματα είτε 
γραπτά εκδίδοντας οδηγίες ή εγκυκλίους είτε προφορικά. 

γ. Είναι διατάκτης των δαπανών της Επιχείρησης σε σύ¬ 
μπραξη και κοινή ευθύνη με τον Προϊστάμενο του Οικονο¬ 
μικού τμήματος. 

δ. Εισηγείται στο Δ.Σ. τον καθορισμό της τιμής πώλησης 
του νερού, καθώς και όλων των τελών παροχής υπηρεσιών. 

ε. Επιμελείται για την τήρηση του ωραρίου εργασίας των 
υπαλλήλων, είναι αρμόδιος για την επιβολή των πειθαρχικών 
ποινών που ανήκουν στην αρμοδιότητάτου σύμφωνα με τον 
παρόντα οργανισμό και εισηγείται στο Π.Σ. την πειθαρχική 
δίωξη και τιμωρία των υπαλλήλων που διαπράττουν πειθαρ¬ 
χικά παραπτώματα σύμφωνα με τον οργανισμό αυτό. 

στ. Υπογράφει τα υπηρεσιακά έγγραφα εκτός από αυτά 
που συνεπάγονται αναλήψεις οικονομικών υποχρεώσεων 
προς τρίτους (συμβάσεις, συμβόλαια κ.λπ.) για τα οποία 
σύμφωνα με τον νόμο είναι αρμόδιος ο Πρόεδρος του Διοι¬ 
κητικού Συμβουλίου. 

ζ. Θεωρεί τις μισθοδοτικές καταστάσεις του προσωπικού 
που συντάσσονται με μέριμνα και ευθύνη του Γραφείου 
προσωπικού και διοικητικής υποστήριξης. 

η. Φροντίζει και εισηγείται στον Πρόεδρο του Δ.Σ. τις προ¬ 
αγωγές του προσωπικού και θέτει στη διάθεση του Προέ¬ 
δρου τους ατομικούς φακέλλους των υπαλλήλων και γενικά 
είναι υπεύθυνος απέναντι στο Δ.Σ. για την λειτουργία των 
Τμημάτων της επιχείρησης. 

θ. Εγκρίνει τα πρωτόκολλα ζημιών του άρθρου 28 του Ν. 
1069/80. 

5. Ο Γενικός Διευθυντής αποφασίζει: 

α. Για την εκτέλεση συνήθους φύσεως έργων ή προμη¬ 
θειών και την ανάληψη υποχρεώσεων, εφόσον η συνολική 
δαπάνη δεν υπερβαίνει το ποσό που καθορίζεται κάθε φο¬ 
ρά από το άρθρο 6 παρ. 5 του Ν. 1069/80, επιτρεπομένης 
της αυξομειώσεως αυτού με απόφαση του Διοικητικού Συμ¬ 
βουλίου. 

β. Για την τοποθέτηση και μετακίνηση του προσωπικού 
στις προβλεπόμενες θέσεις καθώς και για την χορήγηση 
αδειών σε αυτό, ύστερα από Εισήγηση του αντίστοιχου 
Προϊσταμένου. 

6. Τον Γ ενικό Διευθυντή αναπληρώνει όταν απουσιάζει ή 
κωλύεται ο αρχαιότερος των προϊσταμένων των Τμημάτων 
της Επιχείρησης ή αυτός που θα καθορίσει ο Πρόεδρος του 
Δ.Σ. 

7. Μέχρι να διορισθεί ο Γ ενικός Διευθυντής τα καθήκοντά 
του θα ασκεί με απόφαση του Δ.Σ. υπάλληλος της Επιχεί¬ 
ρησης ο κατά βαθμό ανώτερος και επί ισόβαθμων ο αρχαι¬ 
ότερος. 

ΑΡΘΡΟ 5 

Αρμοδιότητες Γ ραφείου Νομικών Υποθέσεων 

Το Γ ραφείο Νομικών Υποθέσεων λειτουργεί υπάτην άμε¬ 
ση εποπτείατου Γ ενικού Διευθυντή της Επιχείρησης ο οποί¬ 
ος συντονίζει και τις εργασίες τους: 

Το Γ ραφείο Νομικών Υποθέσεων επιμελείται τα παρακά¬ 
τω: 

Συνεργασία με το Δ.Σ. και τον Γ ενικό Διευθυντή για τα νο¬ 
μικά ζητήματα που αφορούν την ΔΕΥΑΡ και γνωμοδότηση 
στα θέματα που προκύπτουν. 

Ενημέρωση των Τ μημάτων της ΔΕΥΑΡ επί των διατάξεων 
της νομοθεσίας και της νομολογίας που τους αφορούν. 

Νομική υποστήριξη κατά την κατάρτιση των κάθε είδους 
συμφωνητικών που συνάπτει η ΔΕΥΑΡ. 

Επεξεργασία των κειμένων των διακηρύξεων, των διαγω¬ 
νισμών και των εγγράφων της ΔΕΥΑΡ. 

Συμμετοχή στις συνεδριάσεις του Δ.Σ. σε περίπτωση που 
υπάρχουν ζητήματα αρμοδιότητάς του στα οποία το Δ.Σ 
πρέπει άμεσα να κατατοπιστεί. 

Παρίσταται στα δικαστήρια και τις διάφορες επιτροπές 
ως πληρεξούσιος δικηγόρος της ΔΕΥΑΡ για την υπεράσπι¬ 
ση των συμφερόντων της. 

Επιμέλεια για την κατάλληλη προετοιμασία των υποθέσε¬ 
ων που υπάγονται σε δικαστήρια καθ’ ύλην ανώτερα του 
Εφετείου ή σε δικαστήρια που εδρεύουν σε άλλη πόλη. 

Τήρηση αρχείου νομικών υποθέσεων της ΔΕΥΑΡ. 

Η σχέση που συνδέει τους Νομικούς Συμβούλους με την 
ΔΕΥΑΡ είναι σχέση έμμισθης εντολής και όχι εξηρτημένης 
εργασίας. Οι Νομικοί Σύμβουλοι δεν υπάγονται στην υπαλ¬ 
ληλική ιεραρχία και η σχέση τους διέπεται από τις ισχύου- 
σες κάθε φορά διατάξειςτου Κώδικα Δικηγόρων καιτις σχε¬ 
τικές υπουργικές αποφάσεις. 

ΑΡΘΡΟ 6 

Ανάθεση καθηκόντων 

1. Η ανάθεση καθηκόντων στο προσωπικό προτείνεται 
από τον προϊστάμενο του Τμήματος που ανήκει και εγκρί- 
νεται από τον Γ ενικό Διευθυντή. 


Ανάθεση καθηκόντων μπορεί να γίνει και με απόφαση του 
Δ.Σ. 

2. Η διοίκηση για την αποδοτική άσκηση των λειτουργιών 
κάθε Τμήματος της ΔΕΥΑΡ ανήκει στην ευθύνη του προϊ¬ 
σταμένου του. 

3. Ο Προϊστάμενος Τμήματος δύναται να χρησιμοποιεί 
οποιονδήποτε από το προσωπικό του Τμήματος του για την 
εκτέλεση κάθε άλλης εργασίας ανάλογη με τις ανάγκες που 
παρουσιάζονται στους τομείς ευθύνης του με τις διαδικα¬ 
σίες που προβλέπονται στον παρόντα Οργανισμό. 

4. Τον Προϊστάμενο του Τμήματος όταν απουσιάζει ή έχει 
κώλυμα τον αναπληρεί ο αρχαιότερος υπεύθυνος Γ ραφεί¬ 
ου του ίδιου Τ μήματος. 

5. Ο Προϊστάμενος Τμήματος προγραμματίζει τις κανονι¬ 
κές άδειες του προσωπικού του Τμήματος του, με τρόπο 
ώστε να εξασφαλίζεται η εύρυθμη λειτουργία του, λαμβάνο- 
ντας υπόψιν και τις πραγματικές ανάγκες των εργαζομένων 
και εισηγείται στον Γ ενικό Διευθυντή την χορήγηση αυτών. 

ΑΡΘΡΟ 7 

Αρμοδιότητες του Διοικητικού - Οικονομικού Τμήματος 

Ο Προϊστάμενος του Διοικητικού -Οικονομικού Τμήματος 
είναι υπεύθυνος απέναντι στον Γ ενικό Διευθυντή για: 

1. Την οργάνωση και τον συντονισμό των λειτουργιώντων 
γραφείων που προΐσταται. 

Ειδικότερα έχει την φροντίδα και την ευθύνη για: 

Την τήρηση των διατάξεων του παρόντος Οργανισμού 
Εσωτερικής Υπηρεσίας. 

Την τήρηση μητρώου και αρχείου όλου του προσωπικού 
που απασχολείται στην ΔΕΥΑΡ. 

Τήρηση διαδικασιών που σχετίζονται με κάθε φύσης διοι¬ 
κητικές υποθέσεις του προσωπικού. 

Έλεγχο και τήρηση βιβλίου ή άλλου τρόπου προσέλευ¬ 
σης του προσωπικού. 

Προγραμματισμό αδειών. 

Τήρηση στοιχείων απασχόλησης του προσωπικού και έκ¬ 
δοση μισθοδοσίας. 

Μέριμνα για θέματα που έχουν σχέση με την υπερωριακή 
απασχόληση και αμοιβή του προσωπικού, την ασφάλεια, 
την υγειονομική περίθαλψη και νοσηλεία του. 

Προετοιμασία εισηγήσεων για την βελτίωση συνθηκών 
εργασίας στη ΔΕΥΑΡ και προγραμμάτων επιμόρφωσης. 

2. Σε σχέση με την διοικητική υποστήριξη της ΔΕΥΑΡ έχει 
την ευθύνη για: 

Δακτυλογράφηση, αναπαραγωγή και διακίνηση των ει¬ 
σερχομένων και εξερχόμενων εγγράφων. 

Τήρηση των πρακτικών του Δ.Σ. και έκδοση των σχετικών 
αποφάσεων. 

Οργάνωση, ταξινόμηση και τήρηση γενικού αρχείου 

Τήρηση πρωτοκόλλου εγγράφων αλληλογραφίας 

Λειτουργία Τηλεφωνικού Κέντρου ΔΕΥΑΡ 

Μεριμνά για την καθαριότητα και την φύλαξη των κτιρια- 
κών εγκαταστάσεων της ΔΕΥΑΡ. 

Τον συντονισμό της κίνησης και συντήρησης των αυτοκι¬ 
νήτων και γενικά των οχημάτων της ΔΕΥΑΡ, ανάλογα με τις 
ανάγκες σε συνεργασία με τα υπόλοιπα Τμήματα της ΔΕΥ- 
ΑΡ. 

Το Γ ραφείο Μηχανοργάνωσης επιμελείται και έχει την ευ¬ 
θύνη: 

Γιατην διαχείριση του λογισμικού που εφαρμόζει η ΔΕΥΑΡ 

Για την μηχανογραφική υποστήριξη όλων των λειτουρ¬ 
γιών της ΔΕΥΑΡ. 

Γ ια την μέριμνα για την συντήρηση του εγκατεστημένου 
μηχανογραφικού εξοπλισμού και για την διατύπωση ειση- 
γήσεωνγιατις αναγκαίες επεκτάσεις και αναβαθμίσεις του. 

Για την συντήρηση των εφαρμογών και των αρχείων. 

Γιατην ανάπτυξη και υποστήριξη ειδικών εφαρμογών 

Γ ια την εκπαίδευση του προσωπικού της ΔΕΥΑΡ στην 
χρήση των εφαρμογών και τον χειρισμό του Η/Υ. 

Γ ια την παρακολούθηση των εξελίξεων της τεχνολογίας 
των υπολογιστών. 

Την εισήγηση των προγραμμάτων επενδύσεων της ΔΕΥ- 
ΑΡ, καθώς και της τιμολογιακής πολιτικής της επιχείρησης. 

Την εισήγηση του προϋπολογισμού της ΔΕΥΑΡ, τις ανα¬ 
μορφώσεις του και την κανονική τήρησή του. 

Την σύνταξη της ετήσιας απογραφής των αποτελεσμά¬ 
των εκμετάλλευσης, του Ισολογισμού και του Απολογισμού 
της Επιχείρησης. 

Την τήρηση των διατάξεων του κανονισμού διαχείρισης 
της ΔΕΥΑΡ. 

Την σύνταξη πρωτοκόλλου ελέγχου των αποθηκών της 
ΔΕΥΑΡ κάθε χρόνο και υποβολή του στον Γ ενικό Διευθυντή 
για θεώρηση. 

Την εισήγηση του ετήσιου προγράμματος προμηθειών 
της ΔΕΥΑΡ. 

Τον προγραμματισμό διενέργειας προμηθειών σύμφωνα 
με τις ανάγκες τις επιχείρησης. 

Την διεκπεραίωση των διαδικασιών προμήθειας ειδών και 
υλικών σύμφωνα με τον κανονισμό που ισχύει. 

Την τήρηση των διαδικασιών απεικόνισης των οικονομι¬ 
κών πράξεων της ΔΕΥΑΡ σύμφωνα με τον Κανονισμό Δια¬ 
χείρισης της Επιχείρησης. 

Την τήρηση των διαδικασιών ετοιμασίας των παραστατι¬ 
κών για την διενέργεια κάθε είδους είσπραξης ή πληρωμής 
από την ΔΕΥΑΡ καθώς και τον έλεγχο των δικαιολογητικών. 

Την διαμόρφωση και παρακολούθηση του ταμειακού 
προγράμματος της ΔΕΥΑΡ. 

Την τήρηση και παροχή στοιχείων για την κοστολόγηση 
των έργων των Τμημάτων της ΔΕΥΑΡ. 

Την διαμόρφωση των στοιχείων του ισολογισμού και την 
παροχή κάθε είδους δεδομένων για την διαμόρφωση των 
οικονομικών προγραμμάτων της ΔΕΥΑΡ. 

Την τήρηση των διαδικασιών απεικόνισης των ταμειακών 
πράξεων στο αντίστοιχο βιβλίο ταμείου και την ημερήσια 
παραλαβή του ταμείου και των δικαιολογητικών για έλεγχο 
τους. 

Την απόδοση των κρατήσεων στους αρμόδιους ασφαλι¬ 
στικούς φορείς. 

Την Λογιστική τήρηση της αποθήκης και παρακολούθηση 
της κίνησης και απογραφής των αποθεμάτων. 

Την τήρηση των διαδικασιών παραλαβής, αποθήκευσης, 
φύλαξης και χορήγησης αναλώσιμων ειδών και υλικών. 

Τον έλεγχο των αποθεμάτων με βάση το πρόγραμμα προ¬ 
μηθειών. 

Την βεβαίωση των εσόδων της ΔΕΥΑΡ. 

Σε σχέση με την είσπραξη των εσόδων της ΔΕΥΑΡ και της 
εξυπηρέτησης των καταναλωτών έχει την ευθύνη για: 

Την εξυπηρέτηση των καταναλωτών. 

Την παραλαβή των αιτήσεων νέων συνδέσεων Ύδρευσης 
και Αποχέτευσης, τον έλεγχο των δικαιολογητικών, τον προ¬ 
γραμματισμό καιτηνπαρακολούθησητης υλοποίησήςτους. 

Την σύνταξη των συμβολαίων νέων παροχών. 

Την έκδοση των παραστατικών είσπραξης τελών. 

Την καταγραφή, αρχειοθέτηση και παρακολούθηση των 
νέων παροχών. 

Την καταμέτρηση των ενδείξεων κατανάλωσης νερού. 

Τον έλεγχο των καταμετρήσεων και την έκδοση των λο¬ 
γαριασμών. 

Την έγκαιρη αποστολή των λογαριασμών στους κατανα¬ 
λωτές. 


Την είσπραξη των λογαριασμών ύδρευσης και αποχέτευ¬ 
σης, των τελών των νέων συνδέσεων, καθώς και κάθε εί¬ 
σπραξη που απορρέει από τις αρμοδιότητες του Τμήματος. 

Την παρακολούθηση και ενημέρωση του αρχείου των κα¬ 
ταναλωτών με κάθε μεταβολή. 

Την παρακολούθηση της εμπρόθεσμης πληρωμής των 
λογαριασμών των καταναλωτών και την διακοπή της παρο¬ 
χής σε περίπτωση καθυστέρησης της πληρωμής, σύμφωνα 
με τις γενικές κατευθύνσεις του Δ.Σ. της Επιχείρησης. 

Την παρακολούθηση και τον έλεγχο των υδρομετρητών, 
την ενημέρωση των καταναλωτών για τυχόν μεγάλες κατα¬ 
ναλώσεις. 

Τον προγραμματισμό της προμήθειας υδρομετρητών για 
την αντικατάσταση μη λειτουργούντων ή όσων δεν είναι δυ¬ 
νατή η λήψη ένδειξης της κατανάλωσης νερού. 

Την έκδοση παραστατικών προς το Γ ραφείο Ύδρευσης 
που αφορούν σύνδεση, διακοπή, επανασύνδεση, αλλαγή 
μετατόπιση και λοιπών τεχνικών εργασιών που αφορούν 
την παροχή του καταναλωτή. 

Την λήψη και διερεύνηση των παραπόνων των καταναλω¬ 
τών και διατύπωση των σχετικών απαντήσεων. 

Την παρακολούθηση των όρων συνεργασίας τρίτων που 
αναλαμβάνουν την είσπραξη λογαριασμών - τελών της ΔΕΥ- 
ΑΡ. 

Την τήρηση αρχείου που αφορά τις διαδικασίες του Τμή¬ 
ματός του. 

ΑΡΘΡΟ 8 

Αρμοδιότητες Τεχνικού Τμήματος 

Ο Προϊστάμενος του Τεχνικού Τμήματος είναι υπεύθυνος 
απέναντι στον Γ ενικό Διευθυντή για: 

Την οργάνωση και τον συντονισμό των λειτουργιών των 
Γ ραφείων που προΐσταται. 

Ειδικότερα έχει την φροντίδα και την ευθύνη για: 

Την εποπτεία των μελετών και έργων ύδρευσης και απο¬ 
χέτευσης που εκπονεί, εκτελεί ή επιβλέπει η ΔΕΥΑΡ και θε¬ 
ωρεί τις πιστοποιήσεις των έργων. 

Την εποπτεία και τον έλεγχο μελετών έργων και μελετών 
μέτρων ασφαλείας που εκπονούνται από τρίτους και τον 
έλεγχο της ποιότητάς τους. 

Την σύνταξη σχεδίου ετήσιου τεχνικού προγράμματος 
ύδρευσης και αποχέτευσης και την παρακολούθηση της 
υλοποίησής του. 

Την εποπτεία της κανονικής λειτουργίας και συντήρησης του 
συστήματος ύδρευσης και αποχέτευσης και των Η/Μ εγκατα¬ 
στάσεων και την φροντίδα για την έγκαιρη εκτίμηση των ανα¬ 
γκών σε νερό της περιοχής αρμοδιότητας της ΔΕΥΑΡ, την 
επάρκεια των έργων υδροδότησης και εισηγείται ανάλογα. 

Τον γενικό έλεγχο των κάθε φύσης εργασιών του Τεχνι¬ 
κού Τμήματος, σύμφωνα με τους κανονισμούς και τα αντί¬ 
στοιχα πρότυπα ποιότητας, διάρκειας και ασφάλειας τόσο 
των εγκαταστάσεων όσο και των εργαζομένων. 

Την εκτέλεση εργασιών για νέες συνδέσεις ακαθάρτων. 

Την έκδοση προϋπολογισμού και τελικών λογαριασμών 
κόστους σύνδεσης με το δίκτυο ακαθάρτων, όμβριων και με 
το δίκτυο ύδρευσης. 

Ειδικότερα έχει την ευθύνη και την φροντίδα για: 

Την κατάρτιση προϋπολογισμών έργων και σύνταξη των 
τευχών δημοπράτησης έργων. 

Την εισήγηση για τον τρόπο δημοπράτησης, σύνταξης 
συμβάσεων έργων και διενέργειας διαγωνισμών. 

Την επίβλεψη εκτέλεσης εργασιών που εκτελούνται είτε 
με αυτεπιστασία είτε με ανάθεση σε τρίτους. 

Την τήρηση αρχείων απολογιστικών στοιχείων έργων και 
την τήρηση τεχνικού αρχείου της Υπηρεσίας. 

Τη κατανομή του προσωπικού και των μηχανημάτων στα 
διάφορα επιμέρους συνεργεία εργασιών. 

Των παροχών ύδρευσης και συντήρησης υδρομέτρων. 

Της καλής λειτουργίας των αντλητικών συγκροτημάτων 
και του δικτύου ύδρευσης και αποχέτευσης. 

Την αξιοποίηση του προσωπικού σύμφωνα με την ειδικότητα 
και τις ανάγκες του Τμήματος και έλεγχο της απόδοσής του. 

Την τήρηση αποθήκης υλικών απαραίτητων για την λει¬ 
τουργία του Τμήματος. 

Σε σχέση με την ποιότητα του πόσιμου νερού των επε¬ 
ξεργασμένων λυμάτων και τον βιολογικό καθαρισμό έχει 
την ευθύνη για: 

Τον σχεδίασμά, υλοποίηση και εποπτεία των μονάδων 
διύλισης, χλωρίωσης νερού και βιολογικού καθαρισμού. 

Την καλή λειτουργία του χημικού εργαστηρίου. 

Τον ποιοτικό έλεγχο των τελικώς διατεθειμένων προϊό¬ 
ντων. Γιατο νερό ο ποιοτικός έλεγχος αφοράτηντελική διά¬ 
θεση στον καταναλωτή, ενώ για τα απόβλητα ο ποιοτικός 
έλεγχος αφορά την διάθεση στον τελικό φυσικό αποδέκτη. 


Την λήψη δειγμάτων νερού ή αποβλήτων για ανάλυση. 

Τον καθαρισμό και την απολύμανση του πόσιμου νερού 
με κάθε επιστημονικά παραδεκτή μέθοδο, ώστε να διατη¬ 
ρείται η ποιότητα του πόσιμου νερού στα πλαίσια των υγει¬ 
ονομικών διατάξεων και των υγιεινών προδιαγραφών. 

Την τήρηση αρχείου και την ενημέρωση του Γενικού Δι¬ 
ευθυντή για τα αποτελέσματα των αναλύσεων και εξετάσε¬ 
ων του νερού και των λυμάτων. 

Τον έλεγχο των μελετών διάθεσης λυμάτων στο δίκτυο 
αποχέτευσης και εισήγηση για έγκριση τροποποίηση ή 
απόρριψη μελέτης. 

ΑΡΘΡΟ 9 

Θέσεις εργασίας (Οργανικές θέσεις) 

1. Κάθε εργαζόμενος έχει σχέση εξηρτημένης εργασίας 
με την ΔΕΥΑΡ και έχει μια συγκεκριμένη θέση εργασίας. 

2. Οι προβλεπόμενες με τον παρόντα ΟΕΥ θέσεις εργα¬ 
σίας του προσωπικού της ΔΕΥΑΡ είναι: 


Α/Α 

Θέσεις εργασίας - Ειδικότητες 

Αριθμ 

Εισαγωγικό 

κλιμάκιο 

Καταληκτικό 

κλιμάκιο 

1 . 

Γ ενικός Διευθυντής 

1 

8 

1 

2. 

Δικηγόρος 

1 

Έμμισθη 

Εντολή 

3. 

Προϊστάμενοι Τμημάτων 

3 

9 

1 

4. 

Πτυχιούχοι πληροφορικής Π.Ε. 

1 

11 

1 

5. 

Διοικητικοί ΠΕ 

2 

12 

1 

6. 

Διοικητικοί ΤΕ 

3 

14 

3 

7. 

Διοικητικοί ΔΕ 

10 

19 

6 

8. 

Πολιτικός Μηχανικός ΠΕ 

1 

11 

1 

9. 

Τοπογράφος Μηχανικός ΠΕ 

1 

11 

1 

10. 

Ηλεκτρολόγος Μηχ. ή Μηχανολόγος 
ΜΠΧ- 

1 

11 

1 

11. 

Χημικός ή Χημικός μηχανικός ή 
Βιοχημικός ΠΕ 

1 

11 

1 

12. 

Τεχνολόγος Πολιτικός Μηχ.ΤΕ 

1 

14 

3 

13. 

Τεχνολόγος Μηχανολόγος Μηχ. ΤΕ 

1 

14 

3 

14. 

Προγραμματιστής Η/Υ Δ.Ε. 

1 

19 

6 

15. 

Ηλεκτρολόγοι ΔΕ 

4 

21 

8 

16 

Οδηγοί Αυτοκινήτων Δ.Ε. 

5 

21 

8 

17. 

Τεχνίτες Δ.Ε. 

5 

21 

8 

18. 

Εργάτες Υ.Ε. 

10 

23 

10 

19. 

Καταμετρητές Δ.Ε. 

4 

21 

8 

20. 

Χειριστές μηχανημάτων Δ.Ε. 

2 

21 

8 


ΣΥΝΟΛΟ 

58 

ΑΡΘΡΟ 10 

Τρόπος πρόσληψης προσωπικού για πλήρωση θέσεων 

Η μεν πρόσληψη του Γενικού Διευθυντού γίνεται από το 
Δ.Σ. της ΔΕΥΑΡ μετά από εισήγηση του Προέδρου του Δ.Σ., 
η δε πρόσληψη του λοιπού προσωπικού γίνεται με απόφα¬ 
ση του Δ.Σ. μετά από προκήρυξη της θέσης και διαγωνισμό 
που διενεργείται από τριμελή εξεταστική επιτροπή, που 
ορίζεται από το Διοικητικό Συμβούλιο της ΔΕΥΑΡ και απο- 
τελείται από τον εκάστοτε Πρόεδρο του Δ.Σ. και δύο μέλη 
αυτού ή 3 μέλη του Δ.Σ. 

Η εξεταστική επιτροπή συντάσσει τους όρους της προκή¬ 
ρυξης και τους υποβάλλει στο Δ.Σ. για έγκριση. 

Η προκήρυξη περιέχειτις οργανικές θέσεις που πρόκειται 
να πληρωθούν, τα απαιτούμενα προσόντα των υποψηφίων, 
τα απαραίτητα έγγραφα που πρέπει να υποβληθούν, τον 
χρόνο υποβολής τους και τυχόν άλλες λεπτομέρειες του 
διαγωνισμού, υπογράφεται απότον Πρόεδρο του Δ.Σ. ή τον 
νόμιμο αναπληρωτή του σε περίπτωση κωλύματος και δη¬ 
μοσιεύεται σε δυο ημερήσιες τοπικές εφημερίδες. 

Η εξεταστική επιτροπή, αφού παραλάβει και εξετάσει τις 
αιτήσεις και τα δικαιολογητικά συμμετοχής των υποψηφίων 
ορίζει τον τόπο και χρόνο της προφορικής συνέντευξης κα¬ 
θώς και της γραπτής δοκιμασίας, αν κριθεί απαραίτητη από 
το Δ.Σ. και καλείτους υποψηφίους να παρασταθούν σ’ αυτές. 

Μετά την διενέργεια του διαγωνισμού η εξεταστική επιτρο¬ 
πή βαθμολογεί και καταρτίζει πίνακα των υποψηφίων κατά σει¬ 
ρά επιτυχίας με βάση τα δικαιολογητικά, τα προσόντα, την πα¬ 
ρουσίαση και την ενδεχόμενη γραπτή δοκιμασία και υποβάλ¬ 
λει έκθεση στο Δ.Σ. που αποφασίζει για τις προσλήψεις. 

Σε περίπτωση ισοβαθμίας δύο ή περισσότερων υποψη¬ 
φίων θα προτιμάται αυτός που είναι δημότης Ρίου. 

Η απόφαση του Δ.Σ. ανακοινώνεται σε όλους τους υπο¬ 
ψηφίους, η δε πρόσληψη κοινοποιείται στους επιτυχόντες 
με έγγραφο στο οποίο αναφέρεται και η αποκλειστική προ¬ 
θεσμία μέσα στην οποία πρέπει να προσέλθουν για ανάλη¬ 
ψη εργασίας. 

Η πρόσληψη είναι αυτοδίκαια άκυρη στην περίπτωση που 
ο προσληφθείς δεν αναλάβει υπηρεσία εντός της ταχθεί¬ 
σης προθεσμίας. Στην περίπτωση αυτή την θέση καταλαμ¬ 
βάνει με απόφαση του ΔΣ ο πρώτος αναπληρωματικός από 
τον πίνακα των επιτυχόντων. 

Πλην των διατάξεων του παρόντος άρθρου για την πρό¬ 
σληψη προσωπικού λαμβάνονται υποψιών και οιτυχόν ισχύ- 
ουσες διατάξεις νόμων που αφορούν και αναφέρονται στις 
προσλήψεις προσωπικού στις επιχειρήσεις του Ν. 1069/80. 

ΑΡΘΡΟ 11 

Πρόσληψη προσωπικού με σύμβαση εργασίας 
ορισμένου χρόνου και ανάθεση εκτέλεσης 
συγκεκριμένου έργου 

Έκτακτο είναι το προσωπικό που προσλαμβάνεται με 
σύμβαση ορισμένου χρόνου για την παροχή υπηρεσιών ή 
για την αντιμετώπιση εκτάκτων αναγκών. 

Οι προβλεπόμενες θέσεις είναι οι παρακάτω: 


Τεχνολόγος ΜηχανολόγοςΜηχ. ΤΕ 1 

Τεχνολόγος Πολιτικός Μηχ. ΤΕ 1 

Τεχνολόγος Ηλεκτρολόγος Μηχ. ΤΕ 1 

Τοπογράφος Μηχ/κός ΠΕ 1 

Πολιτικός Μηχ/κός ΠΕ 1 

Μηχανολόγος Μηχ/κός Π Ε 1 

Διοικητικοί Δ.Ε. 5 

Τεχνίτες Δ.Ε. 3 

Εργάτες Υ.Ε. ήΔ.Ε. 5 

ΚαταμετρητέςΥ.Ε.ήΔ.Ε. 3 

Οδηγοί Αυτοκινήτων Δ.Ε. 2 

Χειριστές Μηχανημάτων Δ.Ε. 1 


Η ανάγκη πρόσληψης εκτάκτου προσωπικού αποφασίζεται 
από το Δ.Σ. Η επιλογή, ο χρόνος απασχόλησης του, το ύψος 
των αποδοχών του γίνεται με απόφαση του Προέδρου του 
Δ.Σ., ύστερα από αιτιολογημένη εισήγηση του Γενικού Διευ¬ 
θυντή, οι δε αποδοχές του δεν μπορεί να είναι μικρότερες αυ¬ 
τών που καθορίζουν οι κλαδικές κατά ειδικότητα συμβάσεις. 

Ο παρών Οργανισμός ισχύει και για το έκτακτο προσωπι¬ 
κό με εξαίρεση τα σχετικά με το μισθολόγιο και την εξέλιξη 
του προσωπικού προβλεπόμενα. 

Της ανάθεσης εκτέλεσης συγκεκριμένου έργου ή συγκε¬ 
κριμένων έργων με σύμβαση μισθώσεως έργου θα προη¬ 
γείται απόφαση του Δ.Σ. στην οποία θα αιτιολογείται η ανά¬ 
γκη συνάψεως συμβάσεως μισθώσεως έργου, θα καθορί¬ 
ζονται το περιεχόμενο της προκήρυξης, τα απαιτούμενα 
προς υποβολή δικαιολογητικά των υποψηφίων, τα προσό¬ 
ντα των υποψηφίων και τα κριτήρια επιλογής αυτών. Στο 
ελάχιστο περιεχόμενο της προκήρυξης θα περιλαμβάνεται 
το υπό ανάθεση συγκεκριμένο έργο, ο αριθμός των προσώ¬ 
πων που θα απασχοληθούν, το χρονικό διάστημα που απαι¬ 
τείται για την ολική ή τμηματική παράδοση του έργου, το 
ποσό της αμοιβής, ο τόπος εκτέλεσης του έργου και τα δι¬ 
καιώματα και οι υποχρεώσεις των συμβαλλομένων μερών. 
Η ανάθεση εκτέλεσης έργου ή έργων θα γίνεται με απόφα¬ 
ση του Δ.Σ. κατόπιν διαγωνισμού που θα διενεργείται από 
εξεταστική επιτροπή που θα ορίζεται από το Δ.Σ. 

Μετά την διενέργεια του διαγωνισμού η εξεταστική επι¬ 
τροπή βαθμολογεί και καταρτίζει πίνακα των υποψηφίων 
κατά σειρά επιτυχίας με βάση τα δικαιολογητικά, τα προσό¬ 
ντα και την παρουσίαση κατά την προφορική συνέντευξη 
και υποβάλλει έκθεση στο Δ.Σ. που αποφασίζει για την ανά¬ 
θεση έργου ή έργων. Με βάση την απόφαση του Δ.Σ. θα κα¬ 
ταρτίζεται η σύμβαση μεταξύ του αρμοδίου οργάνου της 
Επιχείρησης και του επιλεγέντος για την εκτέλεση του συ¬ 
γκεκριμένου έργου, η οποία θα διέπεται από τις διατάξεις 
της κείμενης νομοθεσίας και τους όρους που καθορίζει το 
Δ.Σ. Σε περίπτωση μη προσέλευσης του επιλεγέντος για 
υπογραφή της σχετικής συμβάσεως εντός της καθοριζόμε¬ 
νης από το Δ.Σ. προθεσμίας θα καλείται ο πρώτος αναπλη¬ 
ρωματικός. Εκτός των ως άνω, για την ανάθεση εκτέλεσης 
συγκεκριμένου έργου θα λαμβάνονται υπόψη και οι σχετι¬ 
κές διατάξεις νόμων, όπως ισχύουν κάθε φορά , για την σύ¬ 
ναψη συμβάσεων μισθώσεων έργου. Οι απασχολούμενοι 
στην Επιχείρηση με σύμβαση μισθώσεως έργου δεν μπορεί 
να υπερβαίνουν κατά ειδικότητα τους κατωτέρω αριθμούς: 
Α) Τεχνικοί υπάτην ευρεία έννοια τρεις (3) 

Β) Εργατοτεχνίτες έξι (6) 

Γ) Διοικητικοί πέντε (5) και 
Δ) Οδηγοί αυτοκινήτων δυο (2) 

Ε) Χειριστές Μηχανημάτων ένας (1) 

ΑΡΘΡΟ 12 

Προσόντα πρόσληψης - Δικαιολογητικά 

Για την πλήρωση των θέσεων απαιτούνται τα προβλεπό¬ 
μενα ειδικά (υποχρεωτικά) και κατ’ εκτίμηση τα ιδιαίτερα 
προσόντα (προαιρετικά) προσόντα, κατ’ ειδικότητα όπως 
παρακάτω: 

1. Γ ενικός Διευθυντής 

Ειδικά προσόντα: Πτυχίο ή δίπλωμα ΑΕΙ της ημεδαπής ή 
ισοτίμου της αλλοδαπής Πολιτικού Μηχανικού ή Μηχανο¬ 
λόγου Μηχανικού ή Ηλεκτρολόγου Μηχανικού ή Τοπογρά¬ 
φου Μηχανικού ή Οικονομολόγου ή Χημικού μηχανικού. 

Ιδιαίτερα προσόντα: α) Μεταπτυχιακές σπουδές στην Δι¬ 
οίκηση Επιχειρήσεων, β) γνώση μιας ξένης γλώσσας κατά 
προτίμηση Αγγλικής ή Γερμανικής, γ) Προϋπηρεσία σε θέ¬ 
ση διευθύνοντα υπαλλήλου στον δημόσιο ή ιδιωτικό τομέα. 

2. Προϊστάμενοι Τμημάτων 

α) Προϊστάμενος Διοικητικού - Οικονομικού Τμήματος 
Ειδικά προσόντα: Πτυχίο ή δίπλωμα ΑΕΙ Οικονομικών επι¬ 
στημών ή διοίκησης επιχειρήσεων της ημεδαπής ή Πτυχίο 
Η/Υ ή ισότιμο τίτλο της αλλοδαπής. 

Αποδεικνυόμενη προϋπηρεσία σε υπεύθυνη οικονομική 
θέση επιχείρησης και δυνατότητα υπογραφής του ισολογι¬ 
σμού της επιχείρησης. 

Ιδιαίτερα προσόντα: Μεταπτυχιακές σπουδές σε θέματα 
χρηματοοικονομικής ανάλυσης, γνώση μίας ξένης γλώσ¬ 
σας κατά προτίμηση αγγλικής και καλή γνώση χειρισμού 
Η/Υ 

Εμπειρία τουλάχιστον 3 ετών 
β) Προϊστάμενος Τεχνικού Τμήματος 
Ειδικά προσόντα: Πτυχίο ή δίπλωμα ανωτάτης Πολυτε¬ 
χνικής Σχολής με μία από τις ακόλουθες ειδικότητες 
α) Πολιτικού Μηχανικού 
β) Μηχανολόγου ή Ηλεκτρολόγου Μηχανικού 
γ) Τοπογράφου Μηχανικού 
δ) Χημικού Μηχανικού. 

Αποδεικνυόμενη προϋπηρεσία σε μελέτη ή κατασκευή ή 
επίβλεψη δομικών ή υδραυλικών έργων. 

Ιδιαίτερα προσόντα: Μεταπτυχιακές σπουδές στην 
υδραυλική ή σε έργα αποχέτευσης, γνώση μίας ξένης 
γλώσσας κατά προτίμηση αγγλικής. 

3. Νομικός Σύμβουλος 

Ειδικά προσόντα: Δικηγόρος διορισμένος στο Εφετείο 
Πατρών. 

4. Πτυχιούχοι πληροφορικής 

Ειδικά προσόντα: Πτυχίο ή δίπλωμα μηχανικού Η/Υ της 
ημεδαπής ή αντίστοιχης ειδικότητας σχολών της αλλοδα¬ 
πής ή Πτυχιούχου σχολής θετικής κατεύθυνσης με πτυχίο 
στην πληροφορική ή ειδίκευσης στην πληροφορική. Σε πε¬ 
ρίπτωση που δεν είναι δυνατή η κάλυψη της θέσης από υπο¬ 
ψηφίους με τα παραπάνω προσόντα επιτρέπεται ο διορι¬ 
σμός με πτυχίο ή δίπλωμα ΑΕΙ και επί πλέον τίτλο ή πιστο¬ 
ποιητικό σπουδών σε θέματα πληροφορικής. 
Αποδεικνυόμενη εμπειρία σε θέματα μηχανοργάνωσης. 
Ιδιαίτερα προσόντα: Γνώση μιας ξένης γλώσσας και 
εμπειρία τουλάχιστον 3 ετών. 

5. Διοικητικοί Πτυχιούχοι Πανεπιστημιακής Εκπαίδευσης 
Ειδικά προσόντα: Πτυχίο ή δίπλωμα ΑΕΙ της ημεδαπής ή 

ισότιμης σχολής της αλλοδαπής. 

Ιδιαίτερα προσόντα: Αποδεικνυόμενη προϋπηρεσία και 
γνώση μιας ξένης γλώσσας. 

6. Διοικητικοί Τεχνολογικής Εκπαίδευσης 

Εδικά προσόντα: Πτυχίο ή δίπλωμα ΤΕΙ ή ΚΑΤΕΕ της ημε¬ 
δαπής ή ισότιμων σχολών της ημεδαπής ή της αλλοδαπής. 

Ιδιαίτερα προσόντα: Αποδεικνυόμενη προϋπηρεσία και 
γνώση μιας ξένης γλώσσας. 

7. Διοικητικοί Δευτεροβάθμιας εκπαίδευσης 

Ειδικά προσόντα: Απολυτήριος τίτλος λυκείου γενικής 
κατεύθυνσης ή ενιαίου πολυκλαδικού λυκείου ή τεχνικού 
επαγγελματικού λυκείου ή ενιαίου λυκείου ή εξαταξίου Γυ- 
μνασίου ή άλλου ισότιμου τίτλου σχολών της ημεδαπής ή 
αλλοδαπής. 

Γνώση χρήσης Η/Υ 

Ιδιαίτερα προσόντα: Γνώση μιας ξένης γλώσσας. 

8. Πολιτικοί Μηχανικοί ΠΕ 

Ειδικά προσόντα: Πτυχίο ή δίπλωμα Α.Ε.Ι. Πολιτικού Μη¬ 
χανικού της ημεδαπής ή ισότιμο αντίστοιχο τίτλο της αλλο¬ 
δαπής. 

Ιδιαίτερα προσόντα: Αποδεικνυόμενη προϋπηρεσία 2 
ετών σε μελέτη ή κατασκευή ή επίβλεψη σε έργα ύδρευσης 
και αποχέτευσης. 


Γ νώση μιας ξένης γλώσσας. 

9. Τοπογράφος Μηχανικός ΠΕ 

Ειδικά προσόντα: Πτυχίο ή Δίπλωμα ΑΕΙ Τοπογράφου Μη¬ 
χανικού της ημεδαπής ή άλλο ισότιμο τίτλο της αλλοδαπής 

Ιδιαίτερα προσόντα: Αποδεικνυόμενη προϋπηρεσία 2 
ετών στην άσκηση επαγγέλματος. 

10. Ηλεκτρολόγος μηχανικός ή Μηχανολόγος μηχανικός 
ΠΕ 

Ειδικά προσόντα: Πτυχίο ή Δίπλωμα ΑΕΙ Ηλεκτρολόγου 
μηχανικού ή Μηχανολόγου μηχανικού της ημεδαπής ή άλ¬ 
λο ισότιμο τίτλο της αλλοδαπής. 

Ιδιαίτερα προσόντα: Αποδεικνυόμενη προϋπηρεσία 2 
ετών. 

11. Χημικοί ή Χημικοί μηχανικοί ή Βιοχημικοί ΠΕ 

Ειδικά προσόντα: Πτυχίο ή δίπλωμα ΑΕΙ Χημικού ή Χημι¬ 
κού μηχανικού ή Βιοχημικού. 

Ιδιαίτερα προσόντα: Αποδεικνυόμενη προϋπηρεσία του¬ 
λάχιστον 2 ετών στην άσκηση επαγγέλματος. 

12. Τεχνολόγοι Πολιτικοί Μηχανικοί 

Ειδικά προσόντα: Πτυχίο ή δίπλωμα ΤΕΙ ή ΚΑΤΕΕ με ειδι¬ 
κότητα πολιτικού μηχανικού ή άλλων ισοτίμων σχολών της 
ημεδαπής ή της αλλοδαπής. 

Ιδιαίτερα προσόντα: Αποδεικνυόμενη προϋπηρεσία του¬ 
λάχιστον 2 ετών στην άσκηση επαγγέλματος. 

13. Τεχνολόγοι Μηχανολόγοι Μηχανικοί 

Ειδικά προσόντα: Πτυχίο ή δίπλωμα ΤΕΙ ή ΚΑΤΕΕ με ειδι¬ 
κότητα Μηχανολόγου μηχανικού ή άλλων ισοτίμων σχολών 
της ημεδαπής ή αλλοδαπής. 

Ιδιαίτερα προσόντα: Αποδεικνυόμενη προϋπηρεσία του¬ 
λάχιστον 2 ετών στην άσκηση επαγγέλματος. 

14. Προγραμματιστής Η/Υ ΔΕ 

Ειδικά προσόντα: Απολυτήριος τίτλος ενιαίου Πολυκλα- 
δικού Λυκείου ή Τεχνικού Επαγγελματικού Λυκείου ή Τεχνι¬ 
κής Επαγγελματικής Σχολής ή άλλου ισοτίμου τίτλου σχο¬ 
λικής μονάδος της ημεδαπής ή αλλοδαπής με ειδικότητα 
προγραμματιστή Η/Υ. 

Στην περίπτωση που δεν καθίσταται δυνατή η κάλυψη των 
θέσεων από υποψηφίους με τα παραπάνω προσόντα επι¬ 
τρέπεται ο διορισμός με προσόν απολυτήριο τίτλο Λυκείου 
ή εξαταξίου γυμνασίου ή άλλου ισοτίμου τίτλου σχολικής 
μονάδος της ημεδαπής ή αλλοδαπής ανεξάρτητα από ειδι¬ 
κότητα και με μεταδευτεροβάθμια ειδίκευση σε προγραμ¬ 
ματισμό Η/Υ, αποδεικνυόμενη με βεβαίωση από οποιοδή- 
ποτε δημόσιο ή ιδιωτικό κέντρο (ΚΕΚ, ΙΕΚ). 

Ιδιαίτερα προσόντα: Αποδεικνυόμενη εμπειρία σε θέματα 
ανάλυσης και προγραμματισμού Η/Υ και μηχανοργάνωση. 

15. Ηλεκτρολόγοι ΔΕ 

Ειδικά προσόντα: Απολυτήριος τίτλος ΔΕ με ειδικότητα 
ηλεκτρολόγου και άδεια ηλεκτρολόγου. 

Σε περίπτωση που δεν υπάρχουν υποψήφιοι με τα παρα¬ 
πάνω προσόντα αρκεί και εμπειρία με άδεια ηλεκτρολόγου. 

Ιδιαίτερα προσόντα: Αποδεικνυόμενη προϋπηρεσία. 

16. Οδηγοί αυτοκινήτων Δ.Ε. ή Υ.Ε. 

Ειδικά προσόντα: Απολυτήριος τίτλος Δευτεροβάθμιας 
εκπαίδευσης και άδεια ικανότητας οδηγού αντίστοιχης κα¬ 
τηγορίας οχήματος. 

Αρκεί και απολυτήριος τίτλος Υ.Ε. και εμπειρία με άδεια 
ικανότητας οδηγού αντίστοιχης κατηγορίας οχήματος. 

17. Τεχνίτες ΔΕ 

Ειδικά προσόντα: Απολυτήριος τίτλος Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής ΔΕ ή 
άλλου ισότιμου τίτλου σχολών της ημεδαπής ή αλλοδαπής 
με ειδικότητα του δομικού τομέα. 

Σε περίπτωση που δεν υπάρχουν υποψήφιοι με απολυτή¬ 
ριο τίτλο ΔΕ αρκεί απολυτήριος τίτλος Υ.Ε. και εμπειρία. 

18. Εργάτες Υ.Ε. 

Απολυτήριος τίτλος υποχρεωτικής εκπαίδευσης (δηλ. 
απολυτήριο τριταξίου γυμνασίου ή για υποψηφίους που 
έχουν αποφοιτήσει μέχρι και το 1980 απολυτήριο Δημοτι¬ 
κού Σχολείου) ή απολυτήριος τίτλος κατώτερης Τεχνικής 
Σχολής του ΝΔ 580/70. 

19. ΚαταμετρητέςΔ.Ε. 

Ειδικά προσόντα: Απολυτήριος τίτλος λυκείου γενικής 
κατεύθυνσης ή ενιαίου πολυκλαδικού λυκείου ή ενιαίου λυ¬ 
κείου ή τεχνικού επαγγελματικού λυκείου ή εξαταξίου Γυ- 
μνασίου ή άλλου ισοτίμου τίτλου σχολών της ημεδαπής ή 
αλλοδαπής. 

ΛΟΙΠΑ ΓΕΝΙΚΑ ΔΙΚΑΙΟΛΟΓΗΤΙΚΑ 

Για την πρόσληψη και την κατάρτιση σύμβασης εργασίας 
για την κατάληψη οργανικής θέσης εκτός των ειδικών προ¬ 
σόντων που προβλέπονται απαιτείται η κατάθεση στην Υπη¬ 
ρεσία των ακόλουθων δικαιολογητικών: 

• Αντίγραφο ποινικού μητρώου τύπου Α. 

• Πιστοποιητικό στρατολογίας τύπου Α (για τους άν- 
δρες). 

• Πιστοποιητικό Υγείας ύστερα από εξέταση της υγειο¬ 
νομικής υπηρεσίας του ΙΚΑή από Γενικό Κρατικό Νοσοκο¬ 
μείο. 

• Πιστοποιητικό εισαγγελίας ότι δεν διώκεται. 

• Ληξιαρχική πράξη γεννήσεως και πιστοποιητικό οικογε¬ 
νειακής κατάστασης. 

• Πιστοποιητικό του αρμόδιου Πρωτοδικείου ότι δεν τε¬ 
λεί υπό δικαστική συμπαράσταση ή απαγόρευση. 

Τα παραπάνω δικαιολογητικά καταχωρούνται και αποτε¬ 
λούν στοιχεία του ατομικού φακέλου του προσλαμβανόμε¬ 
νου. 

ΑΡΘΡΟ 13 

Τοποθέτηση - Απόσπαση - Μετάταξη Προσωπικού 

1. Η τοποθέτηση του προσωπικού προς πλήρωση κενής 
θέσης γίνεται με απόφαση του Γ ενικού Διευθυντού ή του 
Προέδρου. 

2. Η οριστική μετακίνηση του προσωπικού από ένα Τμήμα 
σε άλλο, δεν επιτρέπεται εκτός αν την επιβάλλουν ειδικές 
ανάγκες. Η οριστική μετακίνηση ενεργείται με απόφαση 
του Δ.Σ. Επιτρέπεται η προσωρινή μετακίνηση του προσω¬ 
πικού από Τμήμα σε Τμήμα για εξυπηρέτηση πρόσκαιρων 
εκτάκτων αναγκών της επιχείρησης. Η προσωρινή μετακί¬ 
νηση ενεργείται με απόφαση του Γ ενικού Διευθυντή στην 
οποία ορίζεται η ανάγκη που την επέβαλε και η διάρκεια πα¬ 
ραμονής του εργαζόμενου στο νέο Τμήμα. Ο αποσπασμέ¬ 
νος λαμβάνει τις αποδοχές της θέσης στην οποία αποσπά- 
ται εφόσον είναι ίσες ή ανώτερες από τις αποδοχές της θέ¬ 
σης από την οποία αποσπάται. 

3. Επιτρέπεται απλή μετακίνηση του προσωπικού σε άλλη 
θέση του ίδιου Τμήματος, που απαιτούνται τα ίδια προσό¬ 
ντα και γίνεται με απόφαση του Γ ενικού Διευθυντού σε συ¬ 
νεργασία με τον προϊστάμενο του Τμήματος, με σκοπό αφε¬ 
νός μεν την σφαιρική ενημέρωση του προσωπικού στα ζη¬ 
τήματα του Τμήματός του και αφετέρου την κάλυψη 
εκτάκτων αναγκών. 

4. Η μεταβολή του κλάδου, της ειδικότητας ή της κατηγο¬ 
ρίας στην οποία ανήκει ο εργαζόμενος (μετάταξη) γίνεται 
από το Δ.Σ. ύστερα από αίτηση του εργαζόμενου, εφόσον 
υπάρχει κενή θέση και ο μετατασσόμενος έχει τα απαιτού- 
μεναγι' αυτήν προσόντα. Ο μετατασσόμενος κατατάσσεται 
στο εισαγωγικό κλιμάκιο του κλάδου, της ειδικότητας και 
της κατηγορίας που μετατάσσεται. Σε περίπτωση που κα¬ 
τέχει ανώτερο μισθολογικό κλιμάκιο από το εισαγωγικό της 


νέας θέσης, κατατάσσεται στο κατεχόμενο αυτό μισθολο- 
γικό κλιμάκιο. 

ΑΡΘΡΟ 14 

Απόλυση - Λύση εργασιακής σχέσης 

Η σύμβαση εργασίας των εργαζομένων στη ΔΕΥΑΡ λύε¬ 
ται: 

• Με καταγγελία της σύμβασης εργασίας εκ μέρους του 
εργαζόμενου. 

• Αυτοδίκαια, με την συμπλήρωση των προϋποθέσεων 
συνταξιοδότησης λόγω γήρατος όπως αυτές καθορίζονται 
και απαιτούνται από τους ισχύοντες κάθε φορά νόμους. 

• Με τον θάνατο του εργαζόμενου. 

• Με την αδικαιολόγητη ή αυθαίρετη απουσία του εργα¬ 
ζόμενου από την εργασία του πέραν των πέντε (5) ημερών. 
Στην περίπτωση αυτή, θεωρείται ότι η σύμβαση λύεται με 
υπαιτιότητα του εργαζόμενου. Η αδικαιολόγητη και αυθαί¬ 
ρετη απουσία έστω και μικρότερη από πέντε ημέρες , που 
γίνεται όμως κατ’ επανάληψη, μπορεί να θεωρηθεί βασικός 
λόγος για καταγγελία της σύμβασης εργασίας από την Επι¬ 
χείρηση. 

• Με καταγγελία της σύμβασης εργασίας από την Επιχεί- 
ρηση. 

Η καταγγελία της σύμβασης εκ μέρους του εργαζόμενου 
ή της Επιχείρησης γίνεται σύμφωνα με τις διατάξεις της κεί¬ 
μενης νομοθεσίας και σύμφωνα με τους όρους που προ- 
βλέπονται απάτην ατομική σύμβαση εργασίας. 

Η απόλυση του προσωπικού ενεργείται με απόφαση του 
Δ.Σ. της ΔΕΥΑΡ και ύστερα από έγγραφη καταγγελία της 
εργασιακής σύμβασης. 

ΑΡΘΡΟ 15 

Ένταξη προσωπικού Ι.Δ. ορισμένου χρόνου 

Το προσωπικό που υπηρετεί με σχέση εργασίας ιδιωτικού 
δικαίου ορισμένου χρόνου στην ΔΕΥΑΡ εφόσον κριθεί κα¬ 
τάλληλο από το ΔΣ, ύστερα από εισήγηση του Γενικού Δι¬ 
ευθυντή και υπάρχουν κενές οργανικές θέσεις τις καταλαμ¬ 
βάνει και η σχέση του μετατρέπεται σε αορίστου χρόνου. 

Γ ια να μπορεί να μετατραπεί η σύμβαση ορισμένου χρό¬ 
νου σε αόριστης διάρκειας εκτός των οριζομένων στην 
Παρ. 1 ο εργαζόμενος πρέπει: 

α) Να έχει συμπληρώσει υπηρεσία ενός (1) έτους 

β) Να κατέχειταπροβλεπόμενα προσόντα της θέσης που 
πρόκειται να καταλάβει. 

ΑΡΘΡΟ 16 

Μισθολογική κατάταξη - Εξέλιξη - Αποδοχές 
προσωπικού 

1. Το προσωπικό της ΔΕΥΑΡ αμείβεται όπως ορίζει ο ΟΕΥ 
αυτός. 

2. Το τακτικό προσωπικό της ΔΕΥΑΡ εντάσσεται στο ει¬ 
σαγωγικό μισθολογικό κλιμάκιο της θέσης ή της ειδικότη¬ 
τας του άρθρου 10 του ΟΕΥ αυτού για την οποία προσλαμ¬ 
βάνεται. 

3. Τα μισθολογικό κλιμάκια των εργαζομένων στη ΔΕΥΑΡ 
ορίζονται σε 23. Στα μισθολογικό κλιμάκια αυτά αντιστοιχεί 
ο ακόλουθος μηνιαίος βασικός μισθός. Στο μισθολογικό 
κλιμάκιο 23 δραχμές 180.000 Στο κάθε επόμενο μισθολογι- 
κό κλιμάκιο ο ανωτέρω μισθός προσαυξάνεται κατά σταθε¬ 
ρό ποσό 3000 έναντι του προηγουμένου, έτσι ώστε το 1 μι- 
σθολογικό κλιμάκιο να διαμορφώνει μηνιαίο βασικό μισθό 
246.000 δρχ. 

4. Αν το Σωματείο που εκπροσωπεί τους εργαζομένους 
στη ΔΕΥΑΡ ζητήσει την υπογραφή Συλλογικής Σύμβασης 

Εργασίας αυτή υπογράφεται όπως η εργατική νομοθεσία 
ορίζει. 

5. Οι μισθολογικές εξελίξεις ενεργούνται μόνο κατά ένα 
(1) μισθολογικό κλιμάκιο μετά από πραγματική υπηρεσία 
δύο (2) ετών και μέχρι του ανωτέρου καταληκτικού μισθο- 
λογικού κλιμακίου της ειδικότητας ή θέσης του εργαζόμε¬ 
νου ανάλογα με τον χρόνο υπηρεσίας. Για την χορήγηση μι- 
σθολογικού κλιμακίου λαμβάνεται υπόψη η προϋπηρεσία 
σε άλλον εργοδότη που αποδεικνύεται με τις ασφαλιστικές 
εισφορές των οικείων ασφαλιστικών φορέων και με την 
προϋπόθεση ότι απαιτήθηκε ως προσόν του διορισμού. 

6. Επίδομα χρόνου υπηρεσίας (χρονοεπίδομα) ορίζεται 
σε ποσοστό 4% με την συμπλήρωση ενός (1) έτους υπηρε¬ 
σίας, προσαυξανόμενο στη συνέχεια ανά διετία από τη χο¬ 
ρήγηση του ποσοστού αυτού και για δέκατέσσερες διετίες 
(14) κατά 4 ποσοστιαίες μονάδες και μέχρι του συνολικού 
ποσοστού 60%. Το ποσοστό αυτό υπολογίζεται στο βασικό 
μισθό του μισθολογικού κλιμακίου που έχει κάθε φορά ο ερ¬ 
γαζόμενος. 

7. Το επίδομα μεταπτυχιακών σπουδών ορίζεται σε ποσο¬ 
στό 5% επί του εκάστοτε βασικού μισθού. Για κατόχους δι¬ 
δακτορικού διπλώματος ορίζεται σε ποσοστό 10% επί του 
εκάστοτε βασικού μισθού. 

8. Τα επιδόματα εορτών (δώρα Χριστουγέννων, Πάσχα) 
και επιδόματος αδείας υπολογίζονται πάνω στο σύνολο των 
τακτικών αποδοχών κάθε εργαζόμενου και καταβάλλονται 
όπως ορίζει η Εργατική Νομοθεσία. 

9. Καταβάλλονται τα παρακάτω επιδόματα μετά από από¬ 
φαση του ΔΣ της ΔΕΥΑΡ: 

Επίδομα υπευθυνότητας στον Γενικό Διευθυντή μέχρι 
30% και στους προϊσταμένους των Τμημάτων μέχρι 20% και 
μέχρι 10% στους υπεύθυνους Γ ραφείων. 

Το ανωτέρω επίδομα υπολογίζεται επί του βασικού μι¬ 
σθού του μισθολογικού κλιμακίου εκάστου των ανωτέρω. 

Επίδομα διαχειριστικών λαθών 10% επί του βασικού μι¬ 
σθού του μισθολογικού κλιμακίου στους ταμίες που διαχει¬ 
ρίζονται χρήματα αποκλειστικά και κατά πλήρες ωράριο. 

Επίδομα 15.000 δρχ. σε όσους χειρίζονται Η/Υ στο μεγα¬ 
λύτερο διάστημα του ωραρίου τους και όχι σ’ αυτούς που 
απλά χρησιμοποιούν Η/Υ. 

Επίδομα ισολογισμού σε όσους ασχολούνται άμεσα και 
ευθέως με την σύνταξη του ισολογισμού, του οποίου το 
ύψος, ο χρόνος και ο τρόπος καταβολής καθορίζονται με 
απόφαση του Δ.Σ. της ΔΕΥΑΡ. 

Επίδομα οικογενειακών βαρών: α) γάμου και β) τέκνων κα¬ 
ταβάλλεται σύμφωνα με τα ισχύοντα κάθε φορά για τους 
μόνιμους υπαλλήλους των ΟΤΑ. 

Η ΑΤΑ καταβάλλεται όπως ορίζεται κάθε φορά για τους 
υπαλλήλους των ΟΤΑ. 

Με απόφαση του Δ.Σ. της ΔΕΥΑΡ μπορεί να αυξάνεται ο 
βασικός μισθός του μισθολογικού κλιμακίου και τα επιδό¬ 
ματα. 

ΑΡΘΡΟ 17 

Υπερωριακή απασχόληση 

1. Η Υπερωριακή απασχόληση επιτρέπεται για την αντι¬ 
μετώπιση εκτάκτων και επειγουσών αναγκών, εφαρμοζομέ- 
νωντων κάθε φορά ισχυουσών διατάξεωντης εργατικής νο¬ 
μοθεσίας. 

2. Η υπερωριακή απασχόληση αποφασίζεται από το Δ.Σ. 
με αιτιολογημένη απόφασή του. 

3. Στο προσωπικό που θα ασχοληθεί υπερωριακά, Κυρια¬ 
κές, αργίες κ.λ.π. εφαρμόζονται οι κάθε φορά ισχύουσες 
διατάξεις. 


ΑΡΘΡΟ 18 

Χρόνος εργασίας - αργίες 

1. Η διάρκεια του χρόνου εργασίας του προσωπικού της 
ΔΕΥΑΡ είναι 37,5 ώρες σε εβδομάδα 5 ημερών. 

2. Οι ημέρες αργιών εξαιρέσιμων είναι εκείνες που ισχύ¬ 
ουν για το προσωπικό των Ο.Τ.Α. 

ΑΡΘΡΟ 19 

Κωλύματα παροχής εργασίας 

1. Αποδοχές δεν οφείλονται στον εργαζόμενο για υπηρε¬ 
σία που δεν παρασχέθηκε καθόλου ή εν μέρει από υπαιτιό- 
τητάτου. 

2. Ο εργαζόμενος διατηρεί την αξίωση και τις αποδοχές 
αν κωλύεται να εργαστεί για σπουδαίο λόγο, που δεν οφεί¬ 
λεται σε υπαιτιότητάτου. 

3. Ο χρόνος για τον οποίο διατηρείται η κατά την προη¬ 
γούμενη παράγραφο αξίωση αποδοχών δεν μπορεί να 
υπερβεί τον μήνα για κάθε ημερολογιακό έτος, μετά την 
πρόσληψη ή τον μισό μήνα σε κάθε άλλη περίπτωση. 

4. Ο χρόνος διάρκειας του κωλύματος υπολογίζεται είτε 
εφ’ άπαξ είτε σε περισσότερα διαστήματα μικρότερης χρο¬ 
νικής διάρκειας. 

5. Οποιοδήποτε ποσό το οποίο ο εργαζόμενος δικαιούται 
να λάβει κατά την διάρκεια του κωλύματος, λόγω υποχρεω¬ 
τικής από το νόμο ασφάλισης εκπίπτει από τις οφειλόμενες 
αποδοχές. 

Αναγγελία κωλύματος: 

1. Ο εργαζόμενος υποχρεούται να αναγγείλει αμέσως 
στην υπηρεσία κάθε κώλυμα για παροχή εργασίας. 

2. Αν το κώλυμα οφείλεται σε ασθένειάτου, υποχρεούται 
να προσκομίσει την υπηρεσία βεβαίωση από γιατρό του οι¬ 
κείου ασφαλιστικού οργανισμού σύμφωνα με τις κείμενες 
διατάξεις, στην οποία θα πιστοποιείται η ανικανότητα για 
εργασία καθώς και η πιθανή διάρκειάτης. 

Διαδικασία περικοπής αποδοχών: 

Κάθε φορά που δεν οφείλονται αποδοχές η περικοπή αυ¬ 
τών ενεργείται με πράξη του εντεταλμένου για την εκκαθά¬ 
ριση και πληρωμή των δαπανών και ειδοποιείται σχετικά 
από τον προϊστάμενο του Τμήματος. Η πράξη αυτή ανακοι¬ 
νώνεται με απόδειξη στον ενδιαφερόμενο. 

ΑΡΘΡΟ 20 
Άδειες 

α. Κανονική άδεια 

1. Ο εργαζόμενος μετά την συμπλήρωση δώδεκα μηνών 
συνεχούς απασχόλησης στην ΔΕΥΑΡ, δικαιούται για κάθε 
ημερολογιακό έτος, κανονική άδεια με πλήρης αποδοχές 
είκοσι (20) εργάσιμων ημερών, χωρίς να υπολογίζεται σε 
αυτές ημέρες τις εβδομάδος κατά την οποία δεν απασχο¬ 
λείται λόγω του εφαρμοζόμενου συστήματος εργασίας. 

2. Η άδεια αυτή επαυξάνεται κατά μια ημέρα για κάθε έτος 
απασχόλησης επιπλέον του βασικού χρόνου και μέχρι 25 
Εργάσιμες ημέρες. 

3. Το Τμήμα στο οποίο ανήκει ο μισθωτός χορηγεί υπο¬ 
χρεωτικά την κανονική άδεια που δικαιούται για κάθε ημε¬ 
ρολογιακό έτος και σε περίπτωση που ο μισθωτός δεν την 
έχει ζητήσει. Η λήψη της άδειας είναι υποχρεωτική για τον 
μισθωτό. Η μη χορήγηση, ο περιορισμός ή ανάκληση της 
κανονικής άδειας επιτρέπεται μόνο για την αντιμετώπιση 
εκτάκτων αναγκών ή εξαιρετικών υπηρεσιακών αναγκών. 

4. Ο μισθωτός δικαιούται αποζημίωση, αν δεν του χορη¬ 
γηθεί για κάθε έτος. Η ΔΕΥΑΡ καταβάλλει στον εργαζόμενο 
ως αποζημίωση τις αντίστοιχες αποδοχές των ημερών άδει¬ 
ας που δεν του χορηγήθηκαν. 

5. Αν λυθεί η σχέση εργασίας με οποιοδήποτε τρόπο ο ερ¬ 
γαζόμενος δικαιούται τις αποδοχές τις οποίες θα έπαιρνε 
αν του χορηγείτο η άδεια. 

β. Άδειες κύησης και τοκετού 

1. Στις έγκυες εργαζόμενες στην επιχείρηση χορηγείται 
από τον Γενικό Διευθυντή άδεια με πλήρης αποδοχές ύστε¬ 
ρα από προσκόμιση του πιστοποιητικού εγκυμοσύνης από 
τον αρμόδιο ασφαλιστικό φορέα. Η διάρκεια της εν λόγω 
άδειας ως και ο χρόνος χορήγησής της γίνεται σύμφωνα με 
την κάθε φορά ισχύουσα νομοθεσία. 

2. Οι εργαζόμενες μητέρες στην Επιχείρηση δικαιούνται 
άδειας μητρότητας, για τα δύο πρώτα χρόνια από τον τοκε¬ 
τό δύο (2) ώρες την ημέρα, για τα άλλα δύο (2) χρόνια μια 
(1) ώρα την ημέρα. 

γ. Γονική άδεια και άλλες διευκολύνσεις 

Στους εργαζόμενους στην επιχείρηση με οικογενειακές 
υποχρεώσεις χορηγείται γονική άδεια ανατροφής σύμφω¬ 
να με τις διατάξεις της κείμενης νομοθεσίας. 

δ. Άδειες χωρίς αποδοχές 

Σε εξαιρετικές περιπτώσεις και εφ’ όσον οι ανάγκες της 
επιχείρησης το επιτρέπουν μπορεί ο Γενικός Διευθυντής, 
ύστερα από γνώμη του αρμόδιου Προϊσταμένου του Τμή¬ 
ματος να χορηγεί άδεια χωρίς αποδοχές διάρκειας μέχρι 
δέκα (10) εργάσιμες ημέρες ετησίως μετά από γραπτή αί¬ 
τηση του εργαζόμενου. 

Σε περίπτωση άρνησης του Γ ενικού Διευθυντή ο εργαζό¬ 
μενος ζητάει την άδεια από τον Πρόεδρο του Δ.Σ. Για διά¬ 
στημα πέραν των δέκα ημερών και για σοβαρούς λόγους 
μπορεί να την χορηγήσει το Δ.Σ. με απόφασή του. 

στ. Ειδική άδεια εξετάσεων 

1. Σε εργαζόμενους που φοιτούν σε ΑΕΙ, ΤΕΙ, μεταπτυχιακά 
τμήματα χορηγείται άδεια εξετάσεων με αποδοχές, επιπλέον 
της τυχόν δικαιούμενης κανονικής άδειας με αποδοχές. 

Η διάρκεια της άδειας αυτής ορίζεται σε δεκατέσσερις 
(14) ημέρες συνεχώς ή διακεκομμένης και χορηγείται υπο¬ 
χρεωτικά κατά την εξεταστική περίοδο. Η συμμετοχή στις 
εξετάσεις αποδεικνύεται με βεβαίωση της οικείας σχολής. 

ζ. Άλλες ειδικές άδειες 

1. Στους συνδικαλιστές χορηγείται άδεια απουσίας με 
αποδοχές σύμφωνα με τις κείμενες διατάξεις. 

2. Σε περίπτωση γάμου έξι (6) συνεχών ημερών με απο¬ 
δοχές ύστερα από απόφαση του Γ ενικού Διευθυντού. 

3. Σε περίπτωση θανάτου συγγενούς μέχρι και 2ου βαθ¬ 
μού εξ αίματος ή εκ πλαγίου τρεις (3) συνεχείς ημέρες με 
αποδοχές από τον Γ ενικό Διευθυντή. 

4. Σε περίπτωση τοκετού συζύγου εργαζόμενου τρεις (3) 
συνεχείς ημέρες με αποδοχές από τον Γ ενικό Διευθυντή. 

5. Στην ονομαστική εορτή του εργαζόμενου μια ημέρα με 
αποδοχές από τον Γενικό Διευθυντή. 

6. Ολιγόωρες άδειες απουσίας κατά την διάρκεια της ερ¬ 
γασίας μπορεί να χορηγήσει ο Γ ενικός Διευθυντής για σο¬ 
βαρούς λόγους κατά την κρίση του και μέχρι συνολικά 20 
ωρών ετησίως. 

Σε περίπτωση που ο εργαζόμενος υπερβεί αδικαιολόγητα 
την διάρκεια των παραπάνω αδειών, ο εργαζόμενος θεω¬ 
ρείται ότι απουσιάζει αδικαιολόγητα οπότε έχουν εφαρμο¬ 
γή οι αντίστοιχες διατάξεις του παρόντα ΟΕΥ. 

ΑΡΘΡΟ 21 
Παροχές σε είδος 

Σε όλους τους εργαζόμενους χορηγούνται τα ακόλουθα 
είδη ατομικής χρήσης. 

Χειμερινή ένδυση που χορηγείται μέχρι την 1 Οκτωβρίου 
εκάστου έτους: 2 παντελόνια, 2 υποκάμισα, 1 πουλόβερ, 1 
ζευγάρι παπούτσια. 


Θερινή ένδυση που χορηγείται μέχριτην 11ουνίου εκάστου 
έτους: 2 παντελόνια, 2 υποκάμισα, 1 ζευγάρι παπούτσια. 

Το Δ.Σ. σε συνεργασία με τους εργαζόμενους σε περί¬ 
πτωση αδυναμίας χορήγησης των ειδών ένδυσης, μέσα 
στις τακτές προθεσμίες ή γιατί έτσι το συμφωνήσουν, μπο¬ 
ρεί να καταβάλει την αξία τους σε χρήμα. 

Άρθρο 22 
Τρόποι πληρωμής 

Στιςδέκαέξι (16) κάθε μήνα, οι εργαζόμενοι πληρώνονται 
μέρος των αποδοχών τους και στις μία (1) του επόμενου μή¬ 
να, γίνεται εξόφληση των δεδουλευμένων του προηγούμε¬ 
νου μήνα. 

Η πληρωμή θα γίνεται με κατάθεση των χρημάτων σε τρα¬ 
πεζικό λογαριασμό του εργαζόμενου κατόπιν κοινής συμ¬ 
φωνίας του Δ.Σ. της ΔΕΥΑΡ και των εργαζομένων. 

ΑΡΘΡΟ 23 

Αποζημίωση λόγω απόλυσης- 
Καταγγελία της σύμβασης από την 
Υπηρεσία - Παραίτηση 

Η αποζημίωση λόγω απόλυσης ή καταγγελίας της σύμ¬ 
βασης εργασίας ή αποχώρησης από την υπηρεσία καθορί¬ 
ζεται, όπως προβλέπεται από τους ισχύοντας κάθε φορά 
Νόμους. 

ΑΡΘΡΟ 24 

Πειθαρχικά 

Έννοια Πειθαρχικού αδικήματος 

1. Κάθε παράβαση των καθηκόντων του προσωπικού με 
υπαίτια πράξη ή παράλειψη που μπορεί να καταλογισθεί, 
αποτελεί πειθαρχικό αδίκημα. 

2. Το κατάτην έννοια της προηγουμένης παραγράφου κα¬ 
θήκον προσδιορίζεται τόσο από τις διατάξεις, εγκυκλίους, 
οδηγίες και διαταγές που αφορούν την υπηρεσία του εργα¬ 
ζόμενου όσο και από την διαγωγή που οφείλει να τηρεί εξαι- 
τίας της θέσης του μέσα και έξω από την υπηρεσία. 

Πειθαρχικά αδικήματα 

Μεταξύ των πειθαρχικών αδικημάτων περιλαμβάνονται 
ιδίως: 

Η ανάρμοστη και αναξιοπρεπής συμπεριφορά σε ώρα 
υπηρεσίας. 

Η αδικαιολόγητη αποχή από την εκτέλεση των καθηκό¬ 
ντων ή άρνηση εκτέλεσης υπηρεσιακών εντολών και η μη 
τήρηση του ωραρίου εργασίας. 

Η φθορά από κακή χρήση και απώλεια περιουσιακών στοι¬ 
χείων της επιχείρησης ή ιδιοποίηση αυτών. 

Η απόκρυψη πειθαρχικών παραπτωμάτων 

Η χρήση για εργασίες έξω από τις αρμοδιότητες της υπη¬ 
ρεσίας περιουσιακών στοιχείων της ΔΕΥΑΡ. 

Η συμμετοχή σε διαγωνισμό ή δημοπρασία προμήθειας ή 
ανάθεση έργου μέσω τρίτου προσώπου. 

Η απασχόληση σε παρεμφερείς με την ΔΕΥΑΡ δραστη¬ 
ριότητες χωρίς την ειδική άδεια της υπηρεσίας. 

Η πλημμελής εκτέλεση των υπηρεσιακών καθηκόντων. 

Η καταβολή πλασματικών επιδομάτων ή αποζημιώσεων. 

Πειθαρχικές ποινές είναι: 

Η προφορική παρατήρηση και η έγγραφη παρατήρηση. 
Επιβάλλεται στα ελαφρά πειθαρχικά παραπτώματα και έχει 
σκοπό να επιστήσει τις συνέπειες της τέλεσης των παρα¬ 
πτωμάτων αυτών. 

Η έγγραφη επίπληξη. Επιβάλλεται για κάπως βαρύτερα 
πειθαρχικά παραπτώματα και σε περίπτωση υποτροπής 
των παραπτωμάτων που τιμωρούνται με παρατήρηση. 

Το πρόστιμο μέχρι του 1/25 των μηνιαίων αποδοχών. Επι¬ 
βάλλεται σε βαρύτερα πειθαρχικά παραπτώματα και για κά¬ 
θε ένα από αυτά. 

Η προσωρινή παύση από μια μέρα μέχρι 2 μήνες. Επιβάλ¬ 
λεται σε σοβαρά πειθαρχικά παραπτώματα, που διαπράτ- 
τονται καθ' υποτροπή. 

Η οριστική απόλυση. Επιβάλλεται αν ο εργαζόμενος δια- 
πράξει σε βάρος της ΔΕΥΑΡ ένα από τα παρακάτω ποινικά 
αδικήματα: κλοπή, ληστεία, απάτη, υπεξαίρεση, εκβίαση, 
πλαστογραφία, απιστία, δωροδοκία, καταπίεση, παράβαση 
καθήκοντος ή άλλο παρεμφερές αδίκημα ή τιμωρηθεί πέντε 
φορές μέσα σ' ένα έτος με ποινή προστίμου ή προσωρινής 
παύσης ή και τα δύο είδη ποινής. 

Πειθαρχικές δικαιοδοσίες 

Πειθαρχική δικαιοδοσία ασκούν: 

Οιπειθαρχικώς Προϊστάμενοι καιτο Πειθαρχικό Συμβούλιο. 

Πειθαρχικώς προϊστάμενοι είναι: Ο Πρόεδρος του ΔΣ, ο 
Γενικός Διευθυντής και οι προϊστάμενοι Τμημάτων και οι 
υπεύθυνοι γραφείων ευθύνης τους. 

Όλοι οι πειθαρχικώς προϊστάμενοι μπορούν να επιβάλ¬ 
λουν τις ποινές της προφορικής παρατήρησης - έγγραφης 
παρατήρησης και έγγραφης επίπληξης. 

Την ποινή του προστίμου μπορούν να επιβάλλουν ο πρό¬ 
εδρος του Δ.Σ., ο Γενικός Διευθυντής και οι προϊστάμενοι 
Τμημάτων. 

Πειθαρχικό Συμβούλιο. 

Το Πειθαρχικό Συμβούλιο που είναι θμελες και αποτελεί- 
ται από 1 μέλος του ΔΣ, το οποίο προεδρεύει, από τον Γενι¬ 
κό Διευθυντή και από προϊστάμενο Τμήματος στην αρμο¬ 
διότητα του οποίου δεν υπάγεται ο εργαζόμενος, εκδικάζει 
πειθαρχικά αδικήματα. 

Το Πειθαρχικό Συμβούλιο μπορεί να επιβάλλει όλες τις 
ποινές που προβλέπονται από τον παρόντα οργανισμό. 

Έφεση κατά των αποφάσεωντου Πειθαρχικού Συμβουλί¬ 
ου γίνεται όπως ορίζει ο νόμος. Η προθεσμία και η άσκηση 
της έφεσης αναστέλλουν την εκτέλεση της απόφασης του 
Πειθαρχικού Συμβουλίου. 

Οι πειθαρχικές αποφάσεις των μονομελών πειθαρχικών 
οργάνων υπόκεινται σε έφεση, η οποία ασκείται από αυτόν 
που τιμωρήθηκε μέσα σε προθεσμία πέντε (5) ημερών από 
την κοινοποίηση της πειθαρχικής απόφασης. 

Η έφεση αναστέλλει την εκτέλεση της απόφασης. Αρμό¬ 
διο για εκδίκαση έφεσης είναι το Πειθαρχικό Συμβούλιο. 

Με εξαίρεση την προφορική ή γραπτή παρατήρηση καμία 
πειθαρχική ποινή δεν επιβάλλεται χωρίς την προηγούμενη 
κλήση σε απολογία. 

Η κλήση σε απολογία ορίζει με σαφήνεια το πειθαρχικό 
αδίκημα για το οποίο ελέγχεται ο εργαζόμενος και θέτει την 
προθεσμία μέσα στην οποία πρέπει να απολογηθεί που δεν 
μπορεί να είναι μικρότερη των τριών (3) ημερών από την 
ημέρα της επίδοσής της. 

Η κλήση σε απολογία αποδίδεται με απόδειξη και σε πε¬ 
ρίπτωση άρνησης παραλαβής συντάσσεται σχετική πράξη 
και θεωρείται ότι παρέλαβε το έγγραφο. 

Αν ο εργαζόμενος δεν απολογηθεί μέσα στην προθεσμία 
που ορίζει η κλήση σε απολογία θεωρείται αναπολόγητος 
και προχωρεί η διαδικασία. 

Η οποιαδήποτε πειθαρχική απόφαση καταδικαστική ή απαλ¬ 
λακτική αναγράφεται στο μητρώο πειθαρχικών ποινών που τη¬ 
ρεί το Γ ραφείο Προσωπικού και Διοικητικής Υποστήριξης. 

Αντίγραφο της απόφασης μπαίνει στον ατομικό φάκελλο 
του εργαζόμενου. 

Οι πειθαρχικές αποφάσεις διαγράφονται και αποσύρο- 
νται από τον ατομικό φάκελλο μετά την παρέλευση: 

Ενός χρόνου από την επιβολή γραπτής επίπληξης. 


Δύο χρόνων από την επιβολή της ποινής του πρόστιμου 
μέχρι των αποδοχών 15 ημερών. 

Τριών ετών από την επιβολή της ποινής προσωρινής από¬ 
λυσης. 

ΑΡΓΙΑ 

Το προσωπικό τίθεται σε αργία με απόφαση του Δ.Σ. της 
ΔΕΥΑΡ. 

Αν στερήθηκε της προσωπικής του ελευθερίας από προ- 
φυλάκιση. 

Αν τιμωρήθηκε με την ποινή της προσωρινής παύσης ή 
οριστικής απόλυσης από το Πειθαρχικό Συμβούλιο και μέ¬ 
χρι την έκδοση τελεσίδικης απόφασης. 

Αν εκκρεμεί ποινική ή πειθαρχική δίωξη σε βάρος εργα¬ 
ζόμενου και κρίνει ότι η παραπέρα απασχόλησή του απο¬ 
βαίνει σε βάρος της ΔΕΥΑΡ. 

Για όσο διάστημα το προσωπικό μένει σε κατάσταση αρ¬ 
γίας αμοίβεται με το μισό των τακτικών αποδοχών, δεν προ¬ 
σέρχεται στην υπηρεσία και διατηρεί τα υπόλοιπα δικαιώ- 
ματάτου και έχει όλεςτις υποχρεώσεις που απορρέουν από 
τον οργανισμό. 

Προσωπικό που τέθηκε σε αργία και τελεσίδικα αθωώθη¬ 
κε δικαιούται αναδρομικά την διαφορά των αποδοχών που 
του παρακρατήθηκαν. 

Σε περίπτωση που υποπέσει σε πειθαρχικό παράπτωμα ο 
Γενικός Διευθυντής ή ο Πρόεδρος του Δ.Σ. κινούν τις διαδι¬ 
κασίες τα μέλη του Δ.Σ. και διαβιβάζουν όλα τα στοιχεία 
στον Δήμαρχο ο οποίος είναι πλέον αρμόδιος να επιβάλλει 
πειθαρχικές ποινές. 

ΑΡΘΡΟ 25 

Ερμηνεία - Μεταβολές Ο.Ε.Υ 

Σε περίπτωση που η ΔΕΥΑΡ αναλάβει και άλλες δραστη¬ 
ριότητες σύμφωνα με τις δυνατότητες που δίνονται από τον 
Νόμο, πέρα από αυτές που αναφέρονται στον παρόντα 
ΟΕΥ, το ΔΣ συμπληρώνει ή τροποποιεί τον ΟΕΥ με τις απα¬ 
ραίτητες διοικητικές ενότητες και τοις αντίστοιχες περι¬ 
γραφές αρμοδιοτήτων τους. Επίσης μπορεί να μεταβάλλει 
τον αριθμό προσωπικού της επιχείρησης. Γ ια όλες τις πα¬ 
ραπάνω μεταβολές οι αποφάσεις του ΔΣ υπόκεινται στην 
προβλεπόμενη από τον νόμο διαδικασία έγκρισης και δη¬ 
μοσιεύσεων. 

ΑΡΘΡΟ 26 

Σε περίπτωση που μεταβληθεί το Νομικό - Ιδιοκτησιακό 
καθεστώς της ΔΕΥΑΡ (Ν. 1069/80) το τακτικό προσωπικό 
εξακολουθεί να απασχολείται στον φορέα που θα αναλάβει 
τα αντικείμενα της Επιχείρησης με όλα τα δικαιώματά του 
και σε αντίστοιχες οργανικές θέσεις. 

ΑΡΘΡΟ 27 

Ισχύς του παρόντος Κανονισμού 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από την έγκρισή του σύμφωνα με το άρθρο 7 
του Ν. 1069/80. Από την έναρξη ισχύος του καταργείται κά¬ 
θε προηγούμενος οργανισμός Εσωτερικής Υπηρεσίας της 
ΔΕΥΑΡ. 

Μετά την έγκριση του Οργανισμού πρέπει να χορηγηθεί 
με απόδειξη παραλαβής ένα αντίγραφό του σε κάθε εργα¬ 
ζόμενο. 

Αντίγραφο πρέπει να χορηγείται με απόδειξη παραλαβής 
και σε κάθε νέο προσλαμβανόμενο εργαζόμενο στο τακτικό 
προσωπικό. Η υπογραφή της απόδειξης παραλαβής του 
αντιγράφου του Οργανισμού έχει την αναμφισβήτητη έν¬ 
νοια ότι ο εργαζόμενος έλαβε πλήρη γνώση και τον αποδέ¬ 
χεται σαν εργασιακή σύμβαση. 




5100 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τις διατάξεις αυτής της απόφασης προκαλείται δα¬ 
πάνη εις βάρος της ΔΕΥΑ Ρίου, το ύψος της οποίας δεν 
μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Μαρτίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 2295 (2) 

Καθιέρωση Υπερωριακής εργασίας Γεωπόνων της 
Δ/νσης Γεωργίας του Νομού Ρεθύμνης. 

Ο ΝΟΜΑΡΧΗΣ ΡΕΘΥΜΝΟΥ 

Έχοντας υπόψη: 

1. Τις διατάξεις του άρθρου 35 παράγραφος 7 του Ν. 
2738/9.9.1999 (ΦΕΚ 180/Α ). 

2. Το 219006/21.2.2003 έγγραφο του Υπουργείου Γεωρ¬ 
γίας με θέμα Υπερωρίες Α' εξαμήνου 2003 για τους υπαλ¬ 
λήλους των Νομαρχιακών Αυτοδιοικήσεων που ασχολού¬ 
νται με τον ποιοτικό και ποσοτικό έλεγχο. 

3. Την ανάγκη να διεξάγεται απρόσκοπτα πέραν του ωρα¬ 
ρίου των Δημόσιων Υπηρεσιών καθώς και κατά τις Κυριακές 
και αργίες η διακίνηση των αγροτικών προϊόντωντου νομού. 

4. Την 33/19.2.2003 απόφαση Νομάρχη Ρεθύμνου περί 
μεταβίβασης αρμοδιοτήτων στον Αναπληρωτή Νομάρχη 
Ρεθύμνου, αποφασίζει: 

Να εργασθούν υπερωριακά κατά τις απογευματινές και 
τις νυχτερινές ώρες καθώς και κατά τις Κυριακές και τις 
εξαιρέσιμες το Α' εξάμηνο του 2003, οι γεωπόνοι ποιοτικοί 
ελεγκτές τηςΔ/νσηςΓεωργίαςτου Νομού Ρεθύμνηςγιατην 
αντιμετώπιση των αναγκών ποιοτικού και ποσοτικού ελέγ¬ 
χου εισαγομένων, εξαγομένων, αποσυρόμενων η διακινού- 
μενων στις χώρες της Ευρωπαϊκής Ένωσης γεωργικών 
προϊόντων νωπών και μεταποιημένων η προοριζομένων για 
μεταποίηση καθώς και για τον έλεγχο προδιαγραφών εμπο¬ 
ρίας (τυποποίησης - συσκευασίας) στην εγχώρια αγορά 
των νωπών και επεξεργασμένων γεωργικών προϊόντων. 

Η παραπάνω υπερωριακή απασχόληση δεν δύναται να 
υπερβαίνει: 

α) Προκειμένου για νωπά προϊόντα τις 110 ώρες απογευ¬ 
ματινές και 20 ώρες εργασίας Κυριακών, νυχτερινών και 
εξαιρέσιμων (συνολική δαπάνη έως 670 ΕυΐΌ.) 

β) Προκειμένου για επεξεργασία προϊόντα τις 180 ώρες 
απογευματινής εργασίας και τις 10 ώρες εργασίας Κυριακών, 
νυχτερινών και εξαιρέσιμων (συνολική δαπάνη έως 960 Ευτο). 

Η παραπάνω απόφαση αυτή, που ισχύει ένα μήνα πριν τη 
δημοσίευσή της στην Εφημερίδα της Κυβερνήσεως, να δη- 
μοσιευθεί στην Εφημερίδα της Κυβερνήσεως. 

Ρέθυμνο, 27 Φεβρουάριου 2003 

Ο Νομάρχης κ.α.α. 

Ο Αναπληρωτής Νομάρχη 
ΕΜΜΑΝΟΥΗΛ ΑΡΧΟΝΤΑΚΗΣ 

-♦- 

Αριθ. 43 (3) 

Παράταση ισχύος μεταβιβασθεισών αρμοδιοτήτων στους 
Διοικητές και στα Συμβούλια Διοίκησης των Νοσοκο¬ 
μείων αρμοδιότητας του Περιφερειακού Συστήματος 
Υγείας - Πρόνοιας Ανατολικής Μακεδονίας -Θράκης. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 

ΤΟΥ ΠΕ.Σ.Υ.Π. ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1.ΤηνΥ4α/8801 Π. Π./17.10.2001 απόφαση του Υπουργού 


Υγείας-Πρόνοιας για την έναρξη λειτουργίας της Κεντρικής 
Υπηρεσίας του Πε.Σ.Υ. Ανατ. Μακεδονίας - Θράκης. 

2. Τις διατάξεις του Ν. 2889/01 άρθρο 1 παρ. 7 περί μετα¬ 
βίβασης αρμοδιοτήτων του, μέρος ή σύνολο αυτών στον Δι¬ 
οικητή ή στο Συμβούλιο Διοίκησης του Νοσοκομείου. 

3. Την 5/3ης/8.11.01 απόφαση του Δ.Σ.του Πε.Σ.Υ. Ανατο¬ 
λικής Μακεδονίας - Θράκης. 

4. Το 69/τ.Β'/28.1.2002 Φ.Ε.Κ. περί μεταβίβασης αρμοδιοτή¬ 
των στο Διοικητή και τα Συμβούλια Διοίκησης των Νοσοκομεί¬ 
ων περιοχής ευθύνης Πε.Σ.Υ.Π. Ανατ. Μακεδονίας - Θράκης. 

5. Την22(β)/3ης/20.2.2003 απόφ. Δ.Σ.του Πε.Σ.Υ.Π. Ανατ. 
Μακεδονίας - Θράκης. 

6. Τις διατάξεις του Π.Δ. 394/1996. 

7. Τις διατάξεις του Ν. 2362/1995. 

8. Τις διατάξεις του Ν. 2286/1995. 

9. Τις διατάξεις του Π.Δ. 715/1979 

10. Τις διατάξεις του Ν. 1418/1984 

11. Τις διατάξεις του Ν. 2229/1994 

12. Τις διατάξεις του Π.Δ. 470/1983 

13. Τις διατάξεις του Π.Δ. 102/1987 

14. Τις διατάξειςτου Ν. 2519/1997 

15. Τις διατάξεις του Π.Δ. 186/1996 

16. Τις διατάξειςτου Π.Δ. 609/1985 

17. Τις διατάξειςτου Π.Δ. 23/1993 

18. Τις διατάξεις του Π .Δ. 218/1999 

19. Τις διατάξεις του Π.Δ. 103/1997, αποφασίζουμε: 

Να παραταθεί η ισχύς των μεταβιβασθεισών στα Συμβού¬ 
λια Διοίκησης και στο Διοικητή, παρακάτω αρμοδιοτήτων οι 
οποίες αυτοδικαίως με τη ψήφιση του Ν.2889/01 έχουν πε- 
ριέλθει στην αρμοδιότητα του Δ.Σ. του Πε.Σ.Υ.Π. Ανατ. 
Μακεδονίας - Θράκης. 

Α) Στο Συμβούλιο Διοίκησης του Νοσοκομείου 
παραγρ. Α1 Έγκριση προκήρυξης διαγωνισμού παντός 
είδους και ανεξαρτήτως του ύψους δαπάνης μετά την 
έγκριση του προγράμματος προμηθειών των αποκεντρω¬ 
μένων μονάδων του Πε.Σ.Υ.Π. και σχετικής εξουσιοδότη¬ 
σης του Υπουργείου Ανάπτυξης ή του Δ.Σ. του Πε.Σ.Υ.Π. 
Ανατ. Μακεδονίας - Θράκης. 

παραγρ. Α2 Κατακύρωση αποτελεσμάτων διαγωνισμού 
που έχουν προκηρυχθεί από το Συμβούλιο Διοίκησης 
Β) Στο Διοικητή του Νοσοκομείου 
παραγρ. Β6 Υπογραφή συμβάσεων. 

Γ) Στο Συμβούλιο Διοίκησης του Νοσοκομείου 
παραγρ. Γ1 Σύνταξη και προέγκριση μελέτης τευχών δη- 
μοπράτησης (η έγκριση της μελέτης θα δίνεται από το Δ.Σ. 
του Πε.Σ.Υ.Π. Ανατολικής Μακεδονίας - Θράκης για την 
αναγκαιότητα του έργου. 

Δ) Στο Διοικητή του Νοσοκομείου 
παραγρ. Δ1 Έγκριση εντολών πληρωμής κατά την εξέλι¬ 
ξη του έργου. 

παραγρ. Δ2 Έγκριση ανακεφαλαιωτικών πινάκων, 
παραγρ. Α3 Έγκριση χρονοδιαγράμματος, 
παραγρ. Δ4 Τροποποιήσεις χρονοδιαγράμματος, 
παραγρ. Δ7 Υπογραφή σύμβασης εκτέλεσης έργου, 
παραγρ. Δ8 Διοικητική παραλαβή του έργου. 

Από την έκδοση της παρούσας απόφασης δεν προκαλεί- 
ται δαπάνη. 

Η κανονιστική απόφαση του Δ.Σ. σύμφωνα με τις διατά¬ 
ξεις του Ν. 2690/99 να δημοσιευθεί στην Εφημερίδα της Κυ¬ 
βερνήσεως. 

Κομοτηνή, 11 Μαρτίου 2003 
Ο Πρόεδρος - Γ ενικός Διευθυντής 
ΕΥΣΤΡΑΤΙΟΣ ΧΑΣΑΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








